Ivica Kralj - Blic Sport\nNekadašnji golman reprezentacije i Partizana Ivica Kralj danas se zvanično vratio u matični klub, gde će obavljati funkciju koordinatora za sportska pitanja svih kategorija, uključujući i prvi tim.\nŠapčani su eliminisali Crvenu zvezdu u četvrtfinalu Kupa i tek po drugi put u stogodišnjoj istoriji našli se među četiri najbolja u ovom takmičenju.\nDELIRIJUM U ŠAPCU Mačva slavi predsednika: Kralj ruši sve pred sobom\nPosle 65 godina, šabačka Mačva ponovo je u elitnoj grupi domaćih klubova - u Superligi. Euforija ni posle nekoliko dana ne prestaje, oni koji su duboko verovali da „provincijski Urugvaj“, kako su ovaj klub zvali u prošlom veku, može da vrati staru slavu, zadovoljno objašnjavaju kako se do uspeha stiže, dok skeptici još u neverici ponavljaju: „Mačva je superligaš“!?\nBez iskustva u vođenju klubova, Ivica Kralj u januaru 2015. preuzeo je FK Mačva, kada Šapčani uopšte nisu bili u zavidnoj situaciji.\nDejan Bodiroga, potpredsednik Košarkaškog saveza Srbije, trebalo bi da napusti tu funkciju početkom naredne godine i sedne u fotelju predsednika Fudbalskog kluba Partizan umesto Dragana Đurića. U novoj podeli uloga sportski direktor bi trebalo da bude Ivica Kralj, a mesta u Upravnom odboru dobiće i dobro poznata imena poput Emira Kustirce, saznaje "Blic".\nIvica Kralj dobija mesto u upravi Partizana?\nNekadašnji golman Partizana Ivica Kralj spominje se kao novi član uprave i to po završetku ove sezone.


LONDON POSLAO SPECIJALCE U UKRAJINU: Borićemo se protiv svih koji predstavljaju pretnju našim interesima\nAutor: Glas javnosti 21.01.2022. u 09:59\nOko 30 pripadnika elitne novoformirane specijalne jedinice poslato je u Ukrajinu od strane Velike Britanije.\nNaime, radi se o pripadnicima rendžerskog puka, nedavno osnovane jedinice za specijalne operacije.\n- Grupa od oko 30 pripadnika elitne jedinice stigla je u Ukrajinu kako bi obučila ukrajinske vojne snage za primenu novog protivtenkovskog naoružanja koje Britanija već isporučila - objavio je "Skaj njuz", a prenosi Sputnjik.\nInače, postoje četiri ovakva puka koji će "stalno biti prisutni po čitavom svetu kako bi sarađivali sa saveznicima i partnerima i borili se protiv protivnika" koji predstavljaju pretnju britanskim interesima, navodi se na sajtu Ministarstva odbrane ove zemlje.\nZapad poslednjih meseci optužuje Rusiju da priprema invaziju na Ukrajinu, naročito otkad su pojačali vojno prisustvo kod granica ove zemlje, što Moskva negira ističući da vojne snage premešta na svojoj teritoriji u skladu sa Ustavom, a da Zapad sve to koristi kao izgovor za dalje širenje na Istok.\nUkrajinaspecijalne jedinicerusija velika britanijaprotivtenkovsko naoružanje\nMELJNIK: Nemačka ostavlja Ukrajinu na cedilu


Trese se Ostrvo: Uskoro glasanje o nepovjerenju Terezi Mej – BiGportal.ba\nTrese se Ostrvo: Uskoro glasanje o nepovjerenju Terezi Mej\nPartijske kolege Tereze Mej su dobile dovoljan broj glasova da pokrenu proceduru izglasavanja nepovjerenja njenoj vladi, javlja „Skaj njuz“.\nGrupa evroskeptika u vladajućoj Konzervativnoj partiji Velike Britanije dobila je dovoljnu podršku da inicira u parlamentu glasanje o poverenju premijerki Terezi Mej.\nPrema rečima izvora iz parlamenta, vrlo verovatno će u bliskoj budućnosti doći do glasanja o poverenju Vladi Tereze Mej. U rezidenciju šefice Vlade pozvani su poslanici „Torijevaca“ koji odgovaraju za partijsku disciplinu tokom glasanja o ključnim pitanjima.\nPrema statutu vladajuće Konzervativne partije, procedura će biti pokrenuta ako 15 odsto parlamentaraca (48 ljudi) uputi šefu komiteta pismo da je izgubljeno poverenje u premijerku.\nBritanska premijerka Tereza Mej odbacija je danas optužbe da predstavlja „modernog Nevila Čemberlena“, premijera koji se, godinu dana pre izbijanja Drugog svetskog rata, hvalio da je obezbedio mir sa Hitlerovom Nemačkom.\nNeki poslanici premijerkine Konzervativne stranke za njen plan napuštanja Evropske unije tvrde da je kapitulacija, koja će učiniti da Britanija i po napuštanju tog bloka u martu 2019. godine, i dalje bude podređena pravilima EU. Juče su dva britanska ministra podnela ostavku u znak protesta zbog sporazuma premijerke Tereze Mej o izlasku iz Evropske unije, ističući da im savest ne dozvoljava da podrže nacrt tog dogovora.\nUpitana da li sebe smatra „modernim Čemberlenom“, Tereza Mej je za radio LBC izjavila: „Ne, i razlog za to je sledeći: Nećemo biti zauvek prikovani za nešto što ne želimo“.


Gvardiola: “Ako je Barselona zainteresovana za neke od naših igrača siguran sam da ih mogu dobiti”\nTrener Mančester sitija je izjavio kako je siguran da Barselona može kupiti bilo kog njihovog igrača ako to požele, a taj komentar se najviše odnosi na Rahima Sterlinga, prenosi “Sports Mole”.\n“Iskreno nemam predstavu i ne znam ništa, a i da znam ne bi vam rekao. Ukoliko je Barselona zaista zainteresovana za nekog od naših igrača ja sam siguran da ga oni mogu dobiti” – prokomentarisao je Pep Gvardiola pitanje novinara o mogućem prelasku Rahima Sterlinga u redove Barselone i dodao:\n“Barselona nastavlja da bude atraktivan klub i više nego atraktivan. Grad, tim i istorija je uvijek privlačna za trenere i igrače. Ako Barselona interesuje nekog od naših igrača mi mu nećemo praviti probleme”.\nRahim Sterling je već odavno povezan sa katalonskim divom. On ove sezone ne igra puno u prvoj postavi jer je ispao iz konkurencije od strane Džeka Griliša, Fila Foudena i Bernanda Silve.\nSterling je ove sezone počeo samo šest utakmica kao starter u svim takmičenjima, a znamo da je tokom proteklih sezona bio jedan od glavnih aduta španskog stručnjaka Pepa Gvardiole u Mančester sitiju.\nPrethodni članakMoris poručio Jokiću: ”Drugačiji smo, ja ne udaram s leđa”\nNaredni članakPjanić: “Treba uzeti tri boda kako bi sve bilo otvoreno za utakmicu protiv Ukrajine”


Privrednici kao pozitivan primer brige o životnoj sredini - Javni servis\nDobročinstvoGlas PodrinjaLokalni mediji\nKompanija “Eliksir Zorka” priključila se akciji “Pluća grada Šapca” donirajući oko 500 stabala koja su zasadili radnici “Eliksira”, mališani iz Predškolske ustanove “Naše dete” i studenti Visoke tehnološke i medicinske škole strukovnih studija u Sava parku.\nFotografije: Agencija Vis Verbi\n– Na ovaj način “Elixir Zorka” potvrđuje da je partner zajednice u svim akcijama koje su na dobrobit naših sugrađana. Veliko nam je zadovoljstvo što su sa nama i deca iz šabačkih vrtića, sa kojima želimo da radimo na poboljšanju kvaliteta vazduha i zaštiti životne sredine. U skladu sa tim “Elixir Zorka” će do kraja godine ugraditi demister u završni emiter fabrike, što će doprineti smanjenju emisije štetnih materija. U narednom periodu radićemo aktivno na daljem unapređenju procesa svog rada, pa ćemo u narednoj godini ugraditi i dodatni predispirač gasova, što je dodatnih oko 1,2 miliona evra. Na taj način, ali i kroz ovakve akcije pokazujemo spremnost da radimo u partnerstvu sa lokalnom zajednicom, na korist svih građana u sredinama u kojima radimo – kaže Milan Stošić, zamenik direktora društva Elixir Zorka Mineralna đubriva Doo.\n-Kao porodična i društveno odgovorna kompanija, rado učestvujemo u poboljšanju uslova života u našem gradu. Našu inicijativu su podržali i najmlađi, jer ulaganje u decu je ulaganje u budućnost – istakla je u ime porodice Popović, Ruža Popović.


Dobra knjiga - Vreme smrti 3 - Valjevska bolnica - Beletristika (domaći pisci) -\nUmetnički najuspeliji i misaono najdublji, treći deo Vremena smrti, smešten je u Valjevsku ratnu bolnicu, simbol ljudske požrtvovanosti, humanosti i agonije tokom Prvog svetskog rata i glavni centar za prijem srpskih vojnika, ranjenika i velikog broja izbeglica i zarobljenika. Oni su zbog loših higijenskih uslova u bolnici oboleli od epidemije pegavog tifusa, ali u kojoj su se čudesnim spletom okolnosti i sudbine dogodile i neke od najneverovatnijih i najtragičnijih ljubavnih u priča savremenoj srpskoj književnosti. "Ovaj roman – ne bojim se jakih reči – uzvišeni je primer i umetničkog umeća, i istorijskog osećanja, i ličnog poštenja. Ep o Srpskom ratu 1914, uprkos obimnoj i serioznoj dokumetaciji, u prvom redu je magijsko vaskrsenje jednog doba njim samim. Srpski rat postao je, na tlu mape Srbije, Svetski rat, a njegova tragedija, tragedija humaniteta." - Borislav Pekić "U Vremenu smrti očarao me je tolstojevski dah: Ćosić je poslednji veliki epski romanopisac Evrope." - Žorž Niva, profesor na Ženevskom Univerzitetu, u predgovoru francuskom izdanju\nBr. strana: 560\nGodina je 1914! Brojna nadmoćnost i bolja oružana opremljenost austrougarske vojske primorava demoralisanu i razbijenu srpsku vojsku na povlačenje sa Suvoborskog fronta. Komandant Prve armije ...\nU svojoj testamentarnoj knjizi Dobrica Ćosić, kao značajan svedok epohe, ispisuje burnu i prelomnu istoriju Srbije prve decenije XXI veka. Ovom knjigom Ćosić okončava dnevničke zapise koje je ...\nU političkoj esejistici Dobrice Ćosića posebno je mesto knjige Moć i strepnje, koja je svoje prvo izdanje doživela u Beogradu 1971-e, čiji izdavač je bio Narodni univerzitet "Braća Stamenković"; ...\nU tuđem veku je nastavak najimpozantnijeg i najznačajnijeg dnevnika u srpskoj književnosti "Lična istorija jednog doba" i obuhvata period od 2000-e godine do Ðinđićevog ubistva. Saznajte šta Ćosić ...\nRoman Koreni je tematski slojevit, moderan i po tematici koju obrađuje i po umetničkoj metodologiji kojom je građen. Tematski slojevi romana celovito predstavljaju srpsko selo u njegovom sporom ...\nBajka je roman koji, po opštem priznanju, ima izuzetno mesto u velikom romansijerskom opusu Dobrice Čosića. Značenja ovog romana kao antologijskog književnog dela i mesto Bajke u predvorju velike ...\nRoman o traganju za budućim vremenom. Fantastičan antiutopijski roman Bajka, smešten u eru totalitarizma gde su slobode ukinute i sve vrednosti urušene, najavljuje autorovo tragično osećanje ...


Istina srpskog fudbala - HotBlog\nIstina srpskog fudbala\nRedakcija 28.05.2013., 12:41\nProđe još jedna godina, još 365 dana srpskog fudbala, a za to vreme nismo videli ništa novo. Partizan je šampion, Crvena zvezda ponovo sprema tim za sledeću sezonu, Vojvodina sigurno osvaja nacionalni kup naredne godine, Bane Ivanović je jedini srpski fudbaler koji je osvojio evropski trofej, a reprezentacija je u blatu…\nSve već do sada viđeno, ispričano i praktično očekivano. Iz godine u godinu gledamo iste scenarije i svi se nadamo kako će se nešto promeniti. Kao bolesni kockari, koji su sigurni da će u narednoj ruci povratiti sve ono što su prokockali do tada.\nPartizan jeste najbolji, šest godina vlada srpskim fudbalom, ali iz dana u dan pukotina u šampionskom mozaiku biva sve veća i veća, pa je samo pitanje trenutka kada će se slomiti na bezbroj delova, koje će kasnije biti praktično nemoguće sastaviti.\nDominacija nije iskorišćena za organizaciju kluba, već za jeftinu promociju ličnih interesa, a i dalje nema jasne koncepcije i filozofije koja bi mogla da donese dobit na evropskom nivou. U Humskoj, kao da se još zadovoljavaju činjenicom da su najbolji u svom selu.\nKao i uvek, samo dan ili dva po završetku takmičenja i odlaska igrača na odmor, počinju priče o odlascima. Partizan iako tim koji u Evropi ne može da ostvari pobedu godinama unazad, svakog maja i juna svoje igrače „prodaje“ Mančesteru, Čelsiju ili Juventusu, da bi se na kraju ipak ispostavilo da su to neki, objektivno daleko skromniji klubovi.\nSpuštajući se niz tabelu Jelen Superlige, polako dolazimo do Crvene zvezde i Vojvodine, koje uvek imaju istih problema. Nedostatak licence za takmičenje u Evropi, koja bi mogla da bude izboksovana u „minut do 12“, manjak sreće, višak sudijske nepravde i ogromnu količinu optimizma pred narednu sezonu.\nŠto se kaže, po teoriji velikih brojeva jednom će i da „bljesnu“, pa će nas godinama uveravati kako je to ostvarivanje studiozno pravljenog biznis plana, mada se meni čini da bi u njihovom slučaju to pre bilo po onoj narodnoj „i ćorava koka ubode zrno“.\nJedini tim koji je premašio sva očekivanja je Jagodina, jer su se osvajanju nacionalnog kupa mnogi nadali, ali objektivno nisu verovali u to, pa im se treba čestitati.\nReprezentacija Srbije na čelu s selektorom Sinišom Mihajlovićem 7. juna igra ključnu utakmicu za neodlazak a Svetsko prvenstvo u Brazil. Orlovi su za ovih godinu dana pokazali da im nije mesto na najvećem svetskom fudbalskom takmičenju, a uskoro bi to trebalo da im saopšti i matematika, koju svi oni tako često pominju. Da mi je neko rekao da fudbaleri vole matematiku i da se kunu u nju, teško da bih mu poverovao.\nIpak, kao i prošle godine jedina svetla tačka je Branislav Ivanović koji je golom u 93. minutu svom Čelsiju doneo trofej u Ligi Evrope. Prošle godine je s „plavcima“ osvojio Ligu šampiona, ove sezone je pao za stepenik niže, ali imajući u vidu da u Minhenu nije učestvovao u trijumfu nad Bajernom, a da je u Amsterdamu bio strelac odlučujućeg gola, vrlo je verovatno da mu to pomeranje na dole nije teško palo.\nNa kraju krajeva, nije ni nama, jer u trendu vrtoglavog pada srpskog fudbala ovaj lagani iskorak unazad stoji visoko na vrhu, kao najveći uspeh srpskog fudbala ove sezone.\nSledeća vest Blekhoksi izborili majstoricu\nBlekhoksi izborili majstoricu


IZ TREBINJA PORUČENO Pooštriti kazne za vozače | Trebinje Live\nIZ TREBINJA PORUČENO Pooštriti kazne za vozače\nDirektor Agencije za bezbjednost saobraćaja Republike Srpske Milija Radović rekao je danas u Trebinju da je u Republici Srpskoj evidentno pogoršanje bezbjednosti saobraćaja zbog čega bi što hitnije morao biti izmijenjen Zakon o osnovama bezbjednosti saobraćaja na putevima u BiH.\n"Postojeće kazne postale su simbolične i izgubile su smisao i efekat zbog čega ih treba uskladiti sa onim u regionu koje su i po nekoliko puta veće", rekao je Radović na radionici o temi "Analiza podataka o saobraćajnim nezgodama i njihov značaj za upravljanje bezbjednošću saobraćaja".\nUkazujući da je stanje bezbjednosti u Republici Srpskoj u devet mjeseci ove godine lošije u odnosu na prethodnu godinu, Radović je rekao da je broj poginulih povećan za oko 30 odsto.\n"Na putevima Republike Srpske, prema još nepotvrđenim podacima, poginulo je oko 117 lica, dok je prošle godine smrtno stradalo njih 90", rekao je Radović.\nOn je dodao da je to razlog više da se sve relevantne institucije uključe i da svi zajedno rade na mjerama koje će dovesti do smanjenja broja saobraćajnih nezgoda.\n"Zbog toga smo ove godine prvi put organizovali seminar kome prisustvuju predstavnici policije i jedinica lokalnih samouprava da bismo zajedničkim radom kreirali baze, analizirali stanje i zajedno promovisali bezbjednost saobraćaja", rekao je Radović.\nOn je kao jednu od mjera preventivnog djelovanja naveo mapiranje saobraćajnih nezgoda da bi znali gdje se one dešavaju, te da bi na osnovu tih podataka upravljač puta mogao preduzeti adekvatne mjere i izvršiti analizu tog opasnog mjesta.\nGovoreći o stanju bezbjednosti u Trebinju, Radović je rekao da se nije pogoršalo u odnosu na prošlu godinu.\nRukovodilac seminara i šef katedre za bezbjednost saobraćaja i drumska vozila na Saobraćajnom fakultetu Univerziteta u Beogradu Krsto Lipovac rekao da je seminar namijenjen predstavnicima lokalne samouprave.\n"Najveći broj saobraćajnih nezgoda se događa u lokalu, zbog čega pokušavamo da osposobimo predstavnike jedinica lokalnih samouprava da mogu raditi analize za svoje potrebe i da mogu upravljati bezbjednošću saobraćaja na osnovu podataka", rekao je Lipovac.\nRadionicu su organizovali Ministarstvo uprave i lokalne samouprave i Agencija za bezbjednost saobraćaja Republike Srpske u saradnji sa Razvojnim programom UN.


Kragujevac - Sredstvo za dezinfekciju na više lokacija u Kragujevcu - Vesti iz Kragujevca i Šumadije - Pressek.rs\nSredstvo za dezinfekciju na više lokacija u Kragujevcu\nKragujevac Utorak, 31. mart 2020.\nIspred zgrade JKP Šumadija u Industrijskoj ulici, kako bi se olakšala dezinfekcija zatvorenih prostora, postavljena je cisterna sa rastvorom natrijum hipohlorita.\nTo je prva lokacija u nizu na kojoj će biti dostupno ovo dezinfekciono sredstvo besplatno za profesionalne upravnike, druge upravnike zgrada i sve građane.\nKontejneri natrijum hipohlorita biće postavljeni na deset lokacija u gradu i to: kod Krsta, kod Hale Jezero, ispred MZ Stanovo, pijace Bagremar, na Aerodromu će biti postavljeni na dve lokacije – kod pijace i na uglu ulica Grada Karare i Atinske, u Erdogliji kod Tržnice, na Bubnju na uglu ulica Svetozara Markovića i Zmaj Jovine (preko puta Uzora), kod pijace u Bresnici i na Trgu Mala Vaga.\nDezinfekciono sredstvo za sve građane obezbedila je kompanija „Milanović tretman voda”, deo MIND grupe.\n- Kanisteri će svakodnevno biti dopunjavani i uvek dostupni građanima i upravnicima jer je u ovom momentu od izuzetnog značaja održavanje higijene i dezinfekcija stambenih objekata, rekao je Nemanja Dimitrijević, direktor JKP Šumadija.\n· Ponedeljak, 30. mart 2020. Kragujevac: Šatori štite pacijente koji nemaju korona virus\n· Utorak, 31. mart 2020. Kragujevčani očitajte sami svoje brojilo


25 polaznica Ženskih e-klubova na obuci u Beogradu – Personal magazin\nUprava za rodnu ravnopravnost, u saradnji sa pet opština u Srbiji – Kraljevo, Inđija, Ljubovija, Ivanjica i Paraćin, pokrenula je e-klubove za žene na selu. Projekat „Ženski e-klubovi“, koji se…\nUprava za rodnu ravnopravnost, u saradnji sa pet opština u Srbiji – Kraljevo, Inđija, Ljubovija, Ivanjica i Paraćin, pokrenula je e-klubove za žene na selu. Projekat „Ženski e-klubovi“, koji se realizuje uz pomoć donacije Kraljevine Švedske, nastao je kao potreba da se ženama u seoskim srediima omogući da steknu znanje iz informacionih tehnologija, koje će koristiti kako bi predstavile svoj rad i proizvode i time učestvovati u svom ekonomskom osamostaljivanju.\n25 polaznica Ženskih e-klubova iz pet opština borave u Beogradu 23 – 27. aprila, gde pohađaju obuku u organizaciji Uprave za rodnu ravnopravnost i Jednakih mogućnosti.\n„Cilj projekta Ženski e -klubovi je da se žene na selu udruže i stiču nova znanja i veštine potrebne za moderno poslovanje i time stvore sebi bolje uslove za život i rad. Njih 25 sada prolazi obuku za korišćenje računara i informacionih tehnologija, a nakon toga će koristiti računare za pripremu svojih web prezentacija, promovisanje svojih proizvoda na internetu i povezivanje se sa drugim sličnim klubovima. Naravno, krajnji cilj ovog projekta jeste ekonomsko osnaživanje žena, posebno u seoskim sredinama“, izjavila je dr Natalija Mićunović, direktorka Uprave za rodnu ravnopravnost.\nUprava za rodnu ravnopravnost obezbeđuje potrebnu računarsku opremu za e-klubove, a NVO Jednake mogućnosti realizuje obuku za korišćenje info-komunikacionih tehnologija i tehničku i stručnu pomoć nakon otvaranja kluba i završnog treninga.\n„Obuka protiče prema postavljenoj agendi. Polaznice su veoma zadovljene obukom i pruženim znanjem, kao i trenerima koji su svi visokokvalifikovani profesori sa fakulteta. Nadamo se da će trening uspeti u potpunosti i da će sve polaznice dobiti sertifikate“, istakla je prof. dr Nataša Gospić, predsednica udruženja Jednake mogućnosti.\nBojana Vasić, polaznica obuke iz Inđije prenela je svoja iskustva: „Najbitnije u vezi sa ovom projektom je što su žene izašle iz svojih sredina, probudile se i pokrenule i što na njih neko misli. Među nama se oseća pozitivna energija koju ćemo, kao i stečeno znanje, preneti ostalim ženama iz naših mesta koje su željne znanja. Iz opštine Inđija na obuci je pet predstavnica iz četiri mesne zajednice i na taj način je cela opština pokrivena“.\n25 polaznica Ženskih e-klubova na obuci u Beogradu was last modified: April 26th, 2012 by Redakcija\ne-klubženski e-klubŽenski e-klubovi


Lavrov: Nema nove gvozdene zvese - Dnevni list Danas\nPočetna » Svet » Lavrov: Nema nove gvozdene zvese\nLavrov: Nema nove gvozdene zvese\nNe postoji nova „gvozdena zavesa“ između Rusije i Sjedinjenih Američkih Država, izjavio je ministar spoljnih poslova Rusije Sergej Lavrov u intervjuu za RIA Novosti.\n0Piše: FoNet 25. decembra 2017. 09.41\nSergej Lavrov Foto: EPA/SERGEI CHIRIKOV\nNe mislim da se termin „gvozdena zavesa“ može primeniti na rusko-američke odnose u savremenoj fazi, rekao je Lavrov, naglašavajući da postoje problemi u odnosima dveju zemalja i nemotivisane antiruske akcije Sjedinjenih Američkih Država.\nMeđu akcijama Vašingtona usmerenim protiv Moskve, Lavrov je istakao usvajanje zakona o sankcijama, situaciju sa ruskom diplomatskom imovinom u Americi, pritisak FBI na ruske diplomate i progon ruskih medija.\nTo je samo deo opširne liste nemotivisanih antiruskih akcija, kazao je Lavrov, prenosi Sputnik.\nŠef ruske diplomatije objasnio je situaciju činjenicom da je u Sjedinjenim Državama došlo do novog „makartizma“, na koji američko društvo nije razvilo imunitet.\nKao što je nekad u SAD svima dojadio i prekinut je „lov na veštice“ koji je organizovao senator Džozef Makarti, uveren sam da će i sada doći do otrežnjenja, a potom i isceljenja, ali će vreme biti uzalud izgubljeno, naglasio je Lavrov.\nOn je ocenio da je rusofobična histerija u Vašingtonu dobila paranoidan karakter i ne dozvoljava da Rusija i SAD krenu u pravcima važnim za njih, a izaziva i dodatne tenzije u svetu.\nMoskva zbog toga ne namerava da intenzivira konfrontaciju sa SAD, ali će odgovarati na agresivne napade, naveo je Lavrov.\nOn je primetio da se, uprkos porastu antiruskog raspoloženja u SAD, ruska strana ponaša pragmatično.\nOdgovaramo na agresivne napade, ali nećemo podsticati sukob. Nastavićemo da dosledno i snažno branimo naše stavove, vraćajući kolege u Vašingtonu ka temeljnim principima na kojima treba da se izgrađuje bilateralni dijalog, a glavni među njima su uzimanje u obzir i poštovanje međusobnih interesa, istakao je Lavrov.


Pokret slobodnih građana izlazi na izbore 21. juna - Sputnjik Srbija\n06:50 18 Maj 2021\n12:32 08.05.2020 (osveženo 12:43 08.05.2020) Preuzmite kraći link\n„Bio sam u kampanji DOS-a, i ono što sam ja video — u bojkotu ne može ništa da se desi, onaj ko zove na građansku neposlušnost, ne može tu neposlušnost da izvede“, rekao je Trifunović na konferenciji za novinare.\nTrifunović je kazao da su izborni uslovi šest puta gori nego pre, ali da izborni uslovi, kako je naveo, kod Aleksandra Vučića nikada neće biti bolji.\nOn je istakao da je borba neophodna na svakom mestu, a aplauzom je prokomentarisao današnji potez Boška Obradovića, preneo je RTS.\nParlamentarni i lokalni izbori u najvećem broju lokalnih samouprava u Srbiji biće održani 21. juna.\nTrebalo je da izbori budu održani u aprilu, ali su zbog epidemije virusa korona i uvođenja vanrednog stanja pomereni.\nSergej Trifunović, Pokret slobodnih građana, parlamentarni izbori, Srbija, izbori


19/10/2021 | 16:53 ⇒ 16:53 | Autor: SRNA\nMinistar transporta i komunikacija u Savjetu ministara Vojin Mitrović najavio je za naredne dane sastanak predstavnika carina i graničnih policija BiH i Srbije kako bi se sagledale mogućnosti da se što prije otvori granični prelaz Bratunac - Ljubovija.\nVojin Mitrović (Foto: MKPBiH)Foto: Twitter\nMitrović je rekao danas Srni da se o tome dogovorio sa ministrom unutrašnjih poslova Srbije Aleksandrom Vulinom i da bi na sastanku trebalo da sagedaju da li eventualno ima nekih problema i na osnovu toga dogovore i procijene kada granični prelaz može biti i zvanično otvoren.\nMitrović je dodao da je otvaranje ovog graničnog prelaza dobar podstrek za razvoj privrede i ekonomije kako Bratunca, tako i Ljubovije i kompletnog područja koje gravitira tom dijelu.\nOn je ponovio da će se otvaranjem tog prelaza biti daleko veći ekonomski potencijali Bratunca sa jedne i Ljubovije sa druge strane, kao i dijela BiH i Srbije koji gravitiraju tom području.\n- Sa strane BiH planirana je izgradnja industrijske zone, a istovremeno bi se, pošto je to granični prelaz prve kategorije, smanjile ogromne gužve na Karakaju. Otvaranjem ovog graničnog prelaza imali bi i kraći, brži i efikasniji put između BiH i Srbije u ovom istočnom dijelu, između Bratunca i Bajine Bašte - pojasnio je Mitrović.\nMinistar unutrašnjsih poslova Srbije Aleksandar Vulin rekao je u Skupštini Srbije da svaki sporazum koji Srbija potpiše sa zemljama u okruženju daje priliku građanima da lakše i jednostavnije obavljaju svoje obaveze.\nVulin je predstavio tri prijedloga zakona o potvrđivanju Sporazuma Vlade Srbije i Savjeta ministara, o zajedničkim lokacijama na graničnim prelazima, o graničnim prelazima i o pograničnom saobraćaju.\n- Sporazumi sa BiH ne samo da regulišu granične prelaze već uvode još jedan, to je Ljubovija – Bratunac, na onom čuvenom mostu koji je Srbija odavno završila, ali se čekala BiH - rekao je Vulin.\nOn je pojasnio da za prelazak mosta neće biti potreban pasoš, da će se Drina prelaziti jednostavnije pa će njima put biti skraćen i za 60 kilometara i da će tu biti prva zajednička carinska kontrola.


Počela izgradnja fiskulturne sale u OŠ „Karađorđe” u Ostružnici – 24sata online\nPočela izgradnja fiskulturne sale u OŠ „Karađorđe” u Ostružnici\nIzgradnja fiskulturne sale u OŠ „Karađorđe” u Ostružnici počela je juče, a završetak radova je predviđen u roku od 150 dana. Novi objekat će dobiti upotrebnu dozvolu u avgustu ove godine, izjavio je za Beoinfo gradski sekretar za investicije Luka Petrović.\nOn je podsetio da je objekat u kojem se nalazi OŠ „Karađorđe” izgrađen 1805. godine, kao i da predstavlja kulturno-istorijsku vrednost.\n– Tehnička dokumentacija za rekonstrukciju i dogradnju objekata izrađena je 2018. godine. Površina objekta koji će biti izgrađen biće nešto veća od 560 kvadratnih metara, a osim fiskulturne sale imaće dva sanitarna čvora sa tuševima, prostoriju za nastavnike fizičkog sa garderobom i kupatilom, kao i prostoriju za sprave. Vrednost radova je nešto veća od 38 miliona dinara sa PDV-om, a planirano je da se uredi i parking za 13 vozila – rekao je Petrović.\nSekretar za investicije je precizirao da će u okviru izgradnje fiskulturne sale biti obavljeno rušenje i demontaža postojećih pomoćnih objekata.\n– Biće postavljena signalna instalacija sa automatskom detekcijom požara. Priključenje objekta na vodovodnu, elektro i telekomunikacionu mrežu biće izvedeno sa postojećih priključaka, ali će priključak za elektromrežu ujedno biti i rekonstruisan – rekao je Petrović.\nTagovi: fiskulturna salaIgrališteizgradnjaOŠ „Karađorđe”Ostružnica\nHladno pivo novim singlom najavljuje album karijere! (VIDEO)\nPrvi “Punk fest” u klubu Fest od 11. avgusta


Strepe bankari širom sveta\nSkandal zbog manipulacija kamatnim stopama prve skalpove je skinuo u britanskoj banci Barkliz, a svetski mediji javljaju da će se potresi osetiti širom sveta.\nBritanske vlasti su ranije objavile da je Agencija za istragu ozbiljnih prevara pokrenula istragu u Barklizu, što bi moglo da dovede i do zatvorskih kazni, a banka je već morala da plati 450 miliona dolara penala lažiranih izveštaja o troškovima pozajmljivanja banke za period između 2005. i 2009. godine.\nBivši izvršni direktor Robert Dajmond je posle podnošenja ostavke u svom prvom iskazu u Londonu o celom slučaju podgrejao spekulacije da Barkliz nije bio usamljen u ovim radnjama, a Blumberg javlja da su pod lupom i Bank of Amerika, Sitigrup i UBS. Agencije dodaju da bankari širom sveta strepe od inspekcija zbog širenja "skandala Barkliz".\n- Ne verujem da je samo Barkliz to radio - kaže Kamal Mustafa, bivši rukovodilac Sitigrupa i izvršni direktor Inviktus grupe. Sa njim se slaže i Piter Čir, osnivač "TF Market advajzors".\n- Verujem da se se slične aktivnosti mogu otkriti i u drugim bankama. Zato u ovom periodu ne preporučujem kupovinu akcija bilo koje svetske banke. Jasno je da su svi pritiskani da u najkraćem roku zgrnu što više para - kaže Čir.\nU svakom slučaju, kada se brojne istrage završe, a priča se da je bar deset svetskih banaka trenutno pod lupom, biće i zatvroskih kazni.\n- Ovakve manipulacije znače da će ljudi koji su se time bavili završiti iza rešetaka - kaže Majkl Grinberger, profesor prava na Univerzitetu Merilend.


Sutra dopuna zakona ili smjena ministra Sulejmana Brkića? – SodaLIVE.ba | Lukavački info portal\nI pored upozorenja OHR-a i Ambasade SAD-a u BiH zastupnici u Skupštini TK razmatrat će izmjene kantonalnog Zakona o unutrašnjim poslovima. On će Vladi i resornom ministru omogućiti određivanje ovlaštenja direktora Uprave policije, način njegove smjene, imenovanje zamjenika, a gubi se i finansijska samostalnost policije.\nVlada Tuzlanskog kantona već je u skupštinsku proceduru uputila prijedlog izmjena kantonalnog Zakona o unutrašnjim poslovima, a prema nezvaničnim informacijama do kojih je došao Klix.ba zastupnici bi se o ovome mogli očitovati već na sljedećoj sjednici.\nOpozicija u Tuzli je protiv novog sadržaja zakona, a kako saznajemo otvorena je i mogućnost za eventualnu smjenu ministra unutrašnjih poslova TK Sulejmana Brkića.\nUkoliko izmjene budu prihvaćene Vlada će uz resornog ministra određivati prioritete i ovlaštenja direktora u rukovođenju Upravom policije, način njegove smjene, imenovanja njegovog zamjenika, a gubi se i finansijska samostalnost policije koja je uspostavljena prošle godine. Prijedlog izmijenjenog zakona nalazi se u posjedu portala Klix.ba koji možete pogledati u nastavku.\nDok ministar unutrašnjih poslova Sulejman Brkić tvrdi da izmjene zakona u Tuzlanskom kantonu ne donose direktno uplitanje politike u rad policije, iz OHR-a, Ambasade SAD-a u BiH i opozicije u Skupštini TK upozoravaju na suprotno.\nVisoki predstavnik u Bosni i Hercegovini Valentin Inzko i ambasador Sjedinjenih Američkih Država u našoj zemlji Eric Nelson prošle sedmice su uputili pismo nadležnima u Tuzlanskom kantonu, skrenuvši pažnju na posljedice usvajanja predloženih izmjena i dopuna zakona. Kako su naveli one predstavljaju instrument koji će omogućiti direktnu političku kontrolu nad profesionalnim radom policije.\nIzmjene Zakona o unutrašnjim poslovima TK predsjednik Kluba zastupnika SDP-a u Tuzli Dževad Hadžić vidi kao zadnji korak u politizaciji Uprave policije TK. On je za Klix.ba kazao da je proces politizacije tuzlanske policije počeo još u junu ove godine, kada je privremena komisija za izbor i imenovanje poništila konkurs za izbor Nezavisnog odbora, a da prethodno Kantonalna skupština nije obaviještena o razlozima ovakve odluke.\n“Zna se da je konkurs poništen jer nisu konkurisali ljudi koji odgovaraju trenutnoj parlamentarnoj većini, pa su raspisali novi i na taj način selektirali i izabrali ljude koji njima odgovaraju u Nezavisnom odboru. Ovaj zadnji korak, odnosno izmjene zakona predstavlja najmanje dva koraka unazad u odnosu na trenutno rješenje i idu ka potpunoj politizaciji Uprave policije”, ističe Hadžić.\nOn navodi da se od 2010. do 2018. pokušala u skladu sa zakonom osigurati finansijska neovisnost Uprave policije u čemu se lani i uspjelo, međutim, ona se novim izmjenama ukida.\n“Izmjenama se sada ide i korak dalje jer ministar određuje prioritet u radu direktora Uprave policije, što praktično može značiti da je ministar taj koji će određivati koje će se predistražne i istražne radnje raditi. U zakonu je bilo riješeno da direktora Uprave policije, ukoliko ne može obavljati dužnost, mijenja načelnik Sektora uniformisane policije, a sada izmjenom se kaže da to radi bilo koji policijski službenik kojeg odredi ministar. U konačnici sve kada sagledamo ministar u potpunosti Upravu policije stavlja pod političku kontrolu”, smatra Hadžić.\nZbog spornih izmjena zakona u SDP-u razmišljaju i o radikalnim mjerama. Kako saznajemo od Hadžića, ukoliko se nastavi s forsiranjem spomenutih izmjena, SDP će zatražiti očitovanje Kantonalne skupštine u vezi sa smjenom ministra unutrašnjih poslova, jer ovo predstavlja i korak nazad kada je u pitanju ispunjavanje uslova na putu ka ulasku BiH u Evropsku uniju.\nKako nam je potvrđeno, protiv bilo kakvog oblika uplitanja politike u profesionalni rad policije su i u Našoj stranci te Demokratskoj fronti iz kojih ističu da još uvijek nisu dobili uvid u finalnu verziju prijedloga izmjena i dopuna zakona.\nS druge strane, zastupnik u Skupštini TK iz SDA i nekadašnji kantonalni ministar unutrašnjih poslova Bego Gutić u razgovoru za Klix.ba kaže da je protiv direktnog političkog utjecaja i pritiska na policiju, ali isto tako smatra da je potrebno pronaći mjeru između političkog utjecaja i civilne kontrole koja trenutno nije adekvatna.\n“Ovdje je tanka linija između civilne i političke kontrole nad policijom. Lično smatram da u ovom trenutku MUP TK, odnosno policija nema adekvatan civilni nadzor nad svojim radom. Institut Nezavisnog odbora za izbor, imenovanje i praćenje rada policijskog komesara nije odgovorio zadatku kojem je trebao i smatram da treba doživjeti određenu vrstu transformacije. Ovo je tijelo koje imenuje skupština, a u njemu sjede ljudi koji su sljedbenici politike”, kaže Gutić za Klix.ba.\nMišljenja je da reakcije međunarodne zajednice treba razmotriti, ali da u Tuzlanskom kantonu treba ići u izmjene Zakona o unutrašnjim poslovima i Zakona o policijskim službenicima, uz ostvarivanje jačeg civilnog nadzora nad radom Uprave policije.\nKako ističe, apsurdno je da je u TK po svim parametrima nezadovoljavajuća sigurnosna situacija, a da Nezavisni odbor uz konstataciju o narušenom stanju sigurnosti direktora Uprave policije ocjenjuje najvišom ocjenom.\n“Također, mi imamo i nekoliko primjera sukoba interesa u kojima su uži članovi porodice zaposlenih u MUP-u TK članovi Nezavisnog odbora. Iz tih razloga smatram da kroz izmjene i dopune zakona treba pokušati ostvariti adekvatan civilni nadzor nad Upravom policije, jer ovo što sada imamo preko Nezavisnog odbora, niti je kvalitetno, niti dovoljno”, navodi Gutić.\nIz Vlade Tuzlanskog kantona tvrde da su izmijenjene odredbe zakona identične u ostalim kantonima u Federaciji BiH, poput sarajevskog, gdje se također podigla ogromna prašina prije izglasavanja zakona, a nakon njegovog usvajanja u 56. izvještaju generalnom sekretaru Ujedinjenih nacija o stanju provedbe mira visoki predstavnik Valentin Inzko je naveo da izmjene policijskog zakonodavstva omogućavaju političko uplitanje u profesionalnu policiju.\nPutnički vozovi prestaju saobraćati kroz Tuzlanski kanton


Odlučujući sastanak u Nemačkoj: Merkelova će dati sve od sebe\nM. P. 2. jula 2018. 19:37\nNemačka kancelarka Angela Merkel rekla je danas poslanicima konzervativnog bloka u nemačkom parlamentu da postoji velika želja da se reši spor unutar tog bloka povodom migracione politike, obećavši da će učiniti sve da se postigne sporazum s tim u vezi.\nPoslanici obe konzervativne partije u nemačkoj koaliciji – Hrišćansko-demokratske unije (CDU) Angele Merkel i njene sestrinske, bavarske partije Hrišćansko-socijalne unije (CSU) na čelu s ministrom unutrašnjih poslova Hostom Zehoferom – sastali su se danas i pozvali stranačke lidere da reše spor koji je izazvao metež u vladi.\nVisoki član CDU Folker Kauder rekao je da očekuje da rešenje bude nađeno večeras, prenosi Rojters.\n„Ostaćemo zajedno“, rekao je on poslanicima, a njegove reči bile su ispraćene aplauzom učesnika sastanka dveju parlamentarnih grupa, koji je trajao nekoliko minuta.\nPoslanik CSU Aleksander Dobrint rekao je da su problemi „rešivi“, podsetivši poslanike na vrednost njihove alijanse.\nPrethodno je dugogodišnji poslanik CDU i bivši ministar finansija Volfgang Šojble upozorio da je konzervativni blok „na ivici ambisa“ i pozvao CDU i CSU ih da se slože.\nDve stranke su, inače, u alijansi već 70 godina.\nRanije danas su dva neimenovana partijska izvora navela da lideri tri nemačke koalicione stranke planiraju da se sastanu večeras u 22 sata u pokušaju da reše krizu nastalu povodom migracione politike, a koja preti vladi kancelarke Angele Merkel, uspostavljenoj pre samo tri meseca.\nU večerašnjim razgovorima učestvovaće kancelarka Merkel, kao liderka CDU, Horst Zehofer u svojstvu lidera bavarske CSU i liderka Socijaldemokratske partije Andrea Nales, preneo je Rojters.\nAP je ranije danas javio da Zehofer, koji je ministar unutrašnjih poslova i lider CSU, očekuje da će razgovorati sa kancelarkom Merkel, nakon što je sinoć ponudio ostavku zbog spora u vezi sa migracionom politikom.\nZehofer smatra da neki migranti treba da budu vraćeni sa nemačke granice, međutim Merkelova je nepokolebljiva u stavu da Nemačka ne treba da preduzima unilateralne akcije.\nZehofer takođe smatra da mere dogovorene na samitu EU prošle sedmice nisu dovoljne i najavljuje razgovore sa CDU tokom dana.\nSpor oko rešavanja migrantske krize gurnuo je tri meseca staru „veliku koaliciju“ u krizu i oslabio poziciju kancelarke, primoravši je da pokuša da postigne sporazume sa članicama Unije ponaosob.\nLavina se obrušila u Tirolu, više zatrpanih\nALB: Pronađene ručne bombe iz vremena nemira iz 1997. godine\nSuzavcem na Venecuelance na granici, dezertirala tri vojnika


Litvanija dobila zakon o uvođenju evra | Autonomija\nLitvanija dobila zakon o uvođenju evra\nLitvanija je poslednja od Pribaltičkih zemalja koja je odlučila da pređe na evro\nParlament Litvanije usvojio je zakon o uvođenju evra u kome se definišu mehanizmi zamene nacionalne valute litasa za zajedničku evropsku. Litvanija bi trebalo da pređe na evro 2015. godine.\n„Odluku o prijemu Litvanije u zonu evra trebalo bi da donese Evropska komisija početkom juna. Naši ekonomski pokazatelji praktično garantuju pozitivnu odluku“, rekao je ministar finansija Litvanije Rimantas Šadžjus, a prenosi Itar tas.\nZamenu novčanica litasa u evro realizovaće centralna banka, Banka Litvanije, besplatno, bez količinskog i vremenskog ograničenja. Komercijalne banke će pod istim uslovima obavljati zamenu tokom šest meseci, a tokom 60 kalendarskih dana novac će moći da se zameni takođe i u ekspoziturama državnog preduzeća Pošta Litvanije.\nPlanirano je da do 15. januara 2015. godine paralelno budu u opticaju litas i evro. U tom periodu će ljudi koji plaćaju u nacionalnoj valuti kusur dobijati u evrima.\nKurs za zamenu litasa će, kako očekuje vlada, biti utvrđen na današnjoj vrednosti od 3,4528 litasa za jedan evro.\nLitvanija je poslednja od Pribaltičkih zemalja koja je odlučila da pređe na evro. Od 1. januara 2011. godine zajedničku evropsku valutu je uvela Estonija, a 1. januara ove godine i Letonija.


Razgovori DSS i Šapića o predizbornoj koaliciji završeni bez dogovora - Infobrif\nRazgovori DSS i Šapića o predizbornoj koaliciji završeni bez dogovora\nObjavljeno 17.09.2019. u 09:55 poslednja izmena 17.09.2019. u 08:26\nMiloš Jovanović, predsednik Demokrske stranke Srbije\nBEOGRAD – Predsednik Demokratske stranke Srbije (DSS) Miloš Jovanović potvrdio je da su razgovori sa liderom Srpskog patriotskog saveza Aleksandrom Šapićem o predizbornoj koaliciji završeni bez dogovora.\nOn je za dnevni list „Politika“ rekao da nije bilo nikavih problema između njih, da je naprotiv komunikacija bila „izuzento korektna, iskrena i potpuno otvorena“.\n„Tačno je, međutim, da nam se viđenja mogućih načina na koje bi saradnja mogla da se uspostavi ne poklapaju. Razumem perspektivu iz koje on posmatra stvari kao što on razume moju, ali za sada će svako nastaviti svojim putem, najnormalnije“, rekao je Jovanović.\nJovanović: Stranke u Srbiji „otele državu“\nJovanović: Jačati Srbiju dok se Kosovo drži u statusu…\nOn je kazao da DSS sprema izbornu platformu i okuplja ljude koji imaju volje da „menjaju istruleli partijski sistem, koji sprečava da se Srbija suštinski uredi“.\nOn je kazao da je DSS razmatrao ideju bojkota izbora i da je smatra u „ovakvoj situaciji nesvrsishodnom“ te ocenio da će rezultat bojkota koji je najavio Savez za Srbiju biti novi četvorogodišnji mandat dat Srpskoj naprednoj stranci bez borbe.\nAleksandar ŠapićDSSMiloš Jovanovićpredizborna koalicija\nPopović: Časne namere studenata, ali način izražavanja zahteva nije najsrećniji\nJovanović: Jačati Srbiju dok se Kosovo drži u statusu zamrznutog konflikta\nJovanović (DSS): Treba ispitati da li je Stefanović izvršio krivično delo trgovine…


Inženjering - Enterijer Janković\nInženjering je sinonim za stručno i proaktivno rukovođenje projektima na svim tržištima Sveta. Ovo organizaciono telo kompanije pretače zahteve kupca u vizuelna i stvarna rešenja, profesionalno koordiniše svim aktivnostima, od izrade idejnog rešenja do izvođenja radova, i odgovara i na najsloženije potrebe klijenata. Inženjering svaki izazov posmatra kao šansu za uspeh i razvoj, a u tome i uspeva zahvaljujući specijalizovanim timovima inženjera građevinarstva, arhitekture, mašinstva i prerade drveta sa velikim znanjem i iskustvom u oblasti opremanja enterijera.\nInženjering ima najkompleksniju ulogu u kompaniji. Nakon ugovaranja posla, koordinacija svih aktivnoti na polju uspešne realizacije projekta, pripada upravo ovom sektoru. Inženjering funkcioniše na bazi projektnih timova koji su formirani za određena tržišta. Na čelu svakog tima je menadžer projekta, odgovoran za rukovođenje i ispunjenje dinamičkog plana rada. Enterijer Janković ima profesionalne timove za područje Evropske Unije, Ujedinjenog Kraljevstva, Rusije, Ujedinjenih Arapskih Emirata i zemalja iz regiona.\nMenadžer projekta u svom timu ima saradnike na projektu, najčešće projektanta i šefa gradilišta kao desne ruke za aktivnosti izvođenja radova odnosno montaže. Nakon verifikacije uzoraka i crteža, sledi proizvodnja. Svaka faza izrade proizvoda podrazumeva procesnu kontrolu kvaliteta izrade elemenata. Nakon provere funkcionalnosti i finalnog nadzora nad kvalitetom gotovog proizvoda od strane Službe kvaliteta, organizuje se pakovanje i otprema na mesto ugradnje.\nProjekat se smatra završenim, nakon izvršene primo-predaje radova od strane investitora. Menadžer projekta na čelu projektnog tima, odgovoran je za realizaciju projekta i u periodu važenja garancije. Kvalitet robe Enterijera Janković potvrđuju i akreditovani instituti iz EU, UK i Rusije, što je potvrđeno velikim brojem tehničkih sertifikata.


Šuša - Rušenje specijalnim mašinama\nHome DELATNOST Rušenje Rušenje specijalnim mašinama\nRušenje građevinskih objekata vrši se radi stvaranja prostora za izgradnju novih objekata, radi uklanjanja dotrajalih i nestabilnih konstrukcija ili raščišćavanja u cilju pretvaranja prostora u zelenu ili korisnu površinu. Pre početka rušenja projektni tim izrađuje osnove za bezbedan i siguran rad radnika, okolne infrastrukture i opreme, priprema projektnu dokumentaciju i definiše optimalno rešenje za izvođenje radova na rušenju objekta.\nMašinsko rušenje spada u grupu savremenih tehnologija i realizuje se pomoću bagera guseničara različitog dohvata i hidrauličnih alata koji se projektuju i proizvode samo za realizaciju projekta rušenja. Kompanija raspolaže specijalizovanim mašinama poslednje generacije i hidrauličnim alatima poznatih svetskih proizvođača. Osnovne prednosti tih mašina su:\nosnovna konstrukcija prilagođena tehnologiji rušenja,\nekonomičnost i sigurnost u radu,\nbrza adaptacija i zamena grana različitih dužina,\nvelika snaga i stabilnost,\nbrza izmena alata.\nSve mašine za rušenje prate alati za obavljanje različitih važnih radnih tehnoloških operacija u toku rušenja. Čekići i procesori različitih dimenzija i snage, ruše i drobe objekte najveće tvrdoće izgrađene od armiranog betona.


Zbog dobrote i iskrenosti, Strelac je omiljen i često voljen od ljudi, jer veruje da i za njega ima dovoljno mesta pod kapom nebeskom. Iako se radi o vatrenom, muškom, promenljivom znaku, Strelac je često hladan, te ga iskreno i ne zanimaju drugi životi i sudbine. To mu daje veliku prednost, jer se ne opterećuje, ne troši i ne…\nVodolija, posao i novac\nOvde se radi o talentovanim i originalnim ljudima. Kada astrolozi govore o Vodolijama, često pominju reformatorski duh, želju za slobodom i nezavisnošću, ali retko kada pišu koliko se Vodolije teško uklapaju u kolektiv, upravo zbog specifične, nezavisne i nemirne prirode. Ne moraju obavezno biti genijalni, kako govore pojedini autoriteti u astrologiji, ali poseduju hitru i britku inteligenciju, kao i sposobnost da vide stvari mnogo jasnije od ostalih.\nZa života razvijaju poseban pogled na svet, jačaju duh i nisu sposobni da se pomire sa mnogim stvarima. Iz tog razloga nisu miljenici šefova, niti dobro druguju sa ljudima koji su postigli mnogo na sumnjiv i prilično nejasan način. Sve što rade je obojeno snažnom potrebom za samostalnošću, što nije prednost u grupnom radu, firmi ili većem…


AMSS: Mokri kolovozi, kiša i sneg na putevima u Srbiji\nBeta 16. marta 2021. 07:10\nNa putevima u Srbiji danas očekuju nepovoljni uslovi za vožnju, uz mokre kolovoze i kišu mestimično, odnosno sneg i susnežicu na višim predelima, pa je potrebna dodatna pažnja, saopštio je Auto moto savez Srbije (AMSS).\nUjutru su mogući magla i usporen saobraćaj na putevima pored reka i u kotlinama, a na pojedinim deonicama u planinskim krajevima mogući su odroni, dodaje se u saopštenju.\nAMSS je upozorio vozače teretnih vozila i autobuse na jači severozapadni vetar na putevima u negotinskoj krajini i na planinama.\nNa snazi je zabrana za kamione s prikolicom i šlepere na putevima Mionica – Breždje – Divčibare – Kaona, Šabac – Volujac – Zavlaka – Banja Badanja – Krupanj – Gračanica, Pričević – Pecka, Valjevo – Lelić – Mravinjci, Jošanička Banja – Kopaonik.\nZabrana je na snazi i na putu Valjevo – Poćuta – Debelo brdo, Šarena bukva – Stolice, Loznica – Zajača – Šarena bukva – Mačkov kamen, Mravinjci – Povlenska kosa, Kopaonik – Rudnica, i na teritoriji Nove Varoši.\nNa graničnim prelazima teretna vozila čekaju oko dva sata na izlaz iz zemlje na Batrovcima, Horgošu i Kelebiji.\nU Vrčinu rasturena žurka, 30 ljudi bez maske\nBG: Šest lakše povređenih u dve saobraćajne nezgode


Šest ekonomskih mera koje Srbija treba sprovesti u ovoj godini po preporukama EU | Gde Investirati\nŠest ekonomskih mera koje Srbija treba sprovesti u ovoj godini po preporukama EU\nSrbija treba da nastavi sa smanjenjem budžetskog deficita, da ubrza reformu državnih preduzeća i unapredi razvoj privatnog sektora boljom kontrolom parafiskalnih troškova, neke su od preporučenih mera koje su Srbija i ministarski savet ekonomije i finansija (ECOFIN) 23. maja zajednički usvojili.\nCilj tih reformi je smanjenje budžetskog deficita i podsticanje izvora ekonomskog rasta. Ekonomske preporuke dobili su i drugi kandidati i potencijalni kandidati za EU.\nBriselu su zemlje kandidati i potencijalni kandidati za EU ove godine podnele treći godišnji program ekonomskih reformi (ERP) za period 2017-19.\nProcene tih programa uradile su Evropska komisija i Evropska centralna banka i na osnovu njihovih procena svih sedam partnera u procesu proširenja i EU na ministarskom sastanku su usvojili zajedničke zaključke i smernice za svaku zemlju.\nSrbija je dobila šest smernica od kojih se dve odnose na makro-fiskalni okvir, jedna na stabilnost finansijskog sektora a tri na sektorske strukturne reforme koje treba sprovesti u narednih godinu dana.\nPrva preporuka Srbiji je da u 2017. i nadalje nastavi sa smanjenjem budžetskog deficita. Da to uradi, Srbija treba da koristi dodatni fiskalni prostor i nastavi da povećava kapitalne rashode. Takođe treba da usvoji kredibilan i obavezujući sistem fiskalnih pravila sposoban da učvrsti napore za konsolidaciju.\nSrbiji se preporučuje i da u narednih godinu dana podrži fiskalni scenario ubrzavanjem reformi državnih preduzeća i poreske službe, kao i da smanji udeo javne potrošnje za zarade i penzije u bruto domaćem proizvodu (BDP).\nU cilju stabilnosti finansijskog sektora, Srbija treba da sprovede preostale mere iz programa za rešavanje pitanja nenaplativih zajmova, da završi reformu i privatizaciju dve velike državne banke i nađe rešenje za preostale male državne banke.\nPreporučuje se i postepeno usklađivanje cene struje kako bi odražavala troškove. Potrebno je i unaprediti naplatu i u budućnosti izbegavati akumulaciju zaostalih plaćanja u energetskom sektoru.\nTakođe su potrebni napredak u najavljenom restrukturiranju duga Srbijagasa i sprovođenje plana optimizacije EPS.\nSrbiji se preporučuje da smanji broj parafiskalnih nameta na državnom nivou, unapredi funkcionisanje Poreske uprave i obezbedi veću efikasnost inspekcije.\nU oblasti rada, Srbija treba da smanji velike troškove rada isključujući za plate u oblastima gde su zarade najniže, da usvoji mere za zapošljavanje osetljivih grupa, uključujući primaoce socijalne pomoći, i u saradnji sa socijalnim partnerima i sektorom biznisa uvede dualno obrazovanje i obuke.\nU oceni ERP Srbije navodi se da je ekonomija u 2016. ubeležila brži rast od očekivanog i procenjuje da će rast neznatno ojačati uz podsticaj privatne potrošnje dok se za investicije i izvoz očekuje da ostanu snažni.\nIstiče se da je fiskalna konsolidacija i dalje veoma jaka, što za rezultat ima smanjenje javnog duga prema BDP prvi put za mnogo godina.\nKod finansijske stabilnosti, strategija za nenaplative zajmove počela je da daje rezultate jer je udeo tih zajmova počeo da pada.\nUpozorava se da je ekonomija Srbije osetljiva na potrese sa finansijskog i tržišta sirovina i izložena razvoju situacije u EU.\nMeđu strukturne prepreke za rast i konkurentnost ubrojeni su preterani uticaj države na ekonomiju i nedostatak dinamike privatnog sektora dok u sektoru energije i transporta problem prave slabe interkonekcije i to što su javna preduzeća samo delimično restrukturisana.\nKako se navodi, razvoj privatnog sektora koče skup, nepredvidiv i netransparentan sistem parafiskalnih nameta, otežan pristup finansijama, birokratija i velika siva ekonomija.\nIstovremeno je nivo državne pomoći relativno visok i netransparentan.\nU proceni ekonomskog programa Srbije ukazuje se i da se mladi sreću sa posebno velikim teškoćama u pristupu tržištu rada, što za posledicu ima odliv mozgova.\nZemlje kandidati i potencijalni kandidati za EU od 2015. podnose godišnje programe ekonomskih reformi koji sadrže srednjeročne makroekonomske projekcije, budžetske planove za naredne tri godine i program strukturnih reformi.\nProgram strukturnih reformi obuhvata reforme čiji je cilj podsticanje konkurentnosti i poboljšanje uslova za rast i zapošljavanje.\nS obzirom da je ekonomsko upravljanje preraslo u jedan od stubova politike proširenja EU koji odražava trendove unutar EU sa ciljem jačanja ekonomske politike u okviru Evropskog semestra, Unija je razvila novi pristup (ERP) da bi zemljama u procesu proširenja pomogla da ojačaju makroekonomsku stabilnost, podstaknu rast i ispune ekonomske kriterijume za pristupanje.\nPrevious Beogradska berza: Energoprojekt na najvišem nivou od septembra 2008. godine\nNext Dinar u sredu bez promene prema evru, NBS i danas intervenisala kupovinom deviza\nTags ECOFINevrointegracijeVlada Srbije\nCategory DruštvoMakroekonomijaTema dana\nJavni dug Srbije na kraju januara ove godine iznosio je oko 22,91 milijardu evra, što je 57,2 odsto bruto domaćeg proizvoda (BDP), objavilo je Ministarstvo finansija Srbije.\nSkupština Srbije: SRS i Dveri sprečili Devenporta da predstavi izveštaj EK\nSednica skupštinskog Odbora za evropske integracije, na kojoj je šef Delegacije EU Majkl Devenport trebalo da predstavi Izveštaj EK o napretku Srbije, odložena je dok se ne steknu uslovi za\nIgor Mirović: Vojvodina u suficitu 5,6 milijardi dinara\nU budžetu Vojvodine ostvaren je suficit više od 5,6 milijardi dinara kao rezultat štednje u proteklih šest meseci, izjavio predsednik pokrajinske vlade Igor Mirović.


Košarkaši Crvene zvezde osvojili su prvi trofej u sezoni. Aktuelni šampion Srbije slavio je na turniru Superkupa ABA lige u Laktašima savladavši u finalnom okršaju ekipu Budućnosti rezultatom 89:75.\nIzabranici Milana Tomića su dominirali u borbi za trofej, u prvom poluvremnu potpuno nadigrali prvaka regiona, upivši na odmoru čak 25 razlike, a potom su odbili nalet rivala kome su se revanširali za prošlosezonski poraz u finalu regionalnog takmičenja.\nPresudnu ulogu u meču odigrao je fantasitčan šut crveno belih, koji su u prve dve doenice imali čak 67 posto uspešnosti iz igre. U tom periodu su pogodili i devet trojki i poputno razoružali rivala. Podgoričani su u drugom delu podigli nivo igre u napadu, ali to im je bilo dovoljno samo da u par navrata siđu ispod 20 poena razlike.\nZvezda je na tronu smenila Cedevitu, a do tog uspeha su je predvodili je Muhamad Faje sa 14 poena Maik Cirbes sa 13 dok su po 12 dodali Ognjen Dobrić i Stratos Perperoglu. Najefikasniji u taboru Budućnosti bio je Filip Barović sa 19 poena, dok je Danilo Nikolić ubacio 16.\nNajbolji timovi u reginu sada se okreću novoj sezoni u ABA ligi, koja startuje narednog vikenda.


Da li ste ga već odgledali? Ovo je NAJBOLJI evropski film za mlade (video)\nM. P. 6. maja 2019. 16:31\nOstvarenje „Fajterka“ (Fight Girl) reditelja Johana Timersa sinoć je na svečanoj ceremoniji u Erfurtu, sedištu Evropske filmske akademije, glasovima mladog žirija iz cele Evrope proglašeno najboljim evropskim filmom za mlade, saopštila je Evropska filmska akademija.\nFilm u holandsko-belgijskoj koprodukciji priča je o dvanaestogodišnjoj devojčici Bo koja se, posle razvoda roditelja s majkom seli u predgrađe Amsterdama, gde upoznaje nove prijatelje i počinje da trenira kik-boks za koji se ispostavlja da ima prirodni talenat, i počinje da se priprema za nacionalno takmičenje.\nCelodnevni događaj upriličen povodom izbora Nagrade mlade publike Evropske filmske akademije (EFA Young Audience Award) istovremeno je organizovan u 34 države Evrope, a predstavnici Srbije bili su tinejdžeri i tineđžerke iz Gornjeg Milanovca.\nNa naš nacionalni žiri film „Fajterka“ takođe je ostavio najjači utisak, pa mu je dodelio 46 poena, dok su preostali nominovani filmovi, „Los Bando“ i „Najbolji ortaci“, osvojili 35, odnosno 19 poena.\nU pauzama između filmskih projekcija, 70 članova žirija, koji su činili učenice i učenici iz OŠ „Desanka Maksimović“, OŠ „Sveti Sava“, OŠ „Kralj Aleksandar I“, kao i polaznici dečjih radionica Kulturnog centra Gornji Milanovac, aktivno su učestvovali u zanimljivim diskusijama koje je moderirao autorski tandem Dušan Čavić i Dušan Šaponja.\nMilošću Božjom (video)\nNajbolje domaće serije i glumci u protekloj godini (video)


"Balkanska ruta" ponovo oživela: Migranti sa sobom nose i drogu, racije širom BiH\nPolicija Unsko-sanskog kantona u desetak poslednjih racija u migrantskim kampovima Bira, Lipa, Miral pronašla je određenu količinu droge raznih vrsta\nPoslednja akcija Federalne uprave policije u kojoj je uhapšen diler iz Sarajeva od koga su drogu kupovali mahom državljani Alžira, Maroka i Pakistana još jedna je potvrda da migranti koji dolaze u BiH sa sobom donose brojne bezbednosne probleme i da je na neki način ponovo oživljena "balkanska ruta", piše sarajevski Dnevni avaz.\nReč je o osobama koje su ilegalno ušle na prostor BiH, odnosno o ilegalnim migrantima.\nI policija Unsko-sanskog kantona u desetak poslednjih racija u migrantskim kampovima Bira, Lipa, Miral pronašla je određenu količinu droge raznih vrsta.\nNajviše migranata dolazi iz Pakistana, slede Bangladeš, Irak, Avganistan, Iran, Sirija...\n"Radile" cevi i sevali noževi: Opšta tuča bandi u Mađarskoj\nPoseban bezbednosni aspekt sa sobom nose migranti iz Pakistana i Avganistana jer, i prema izveštaju Stejt departmenta, ove dve zemlje se proglašavaju najvećim svetskim proizvođačem i distributerom droga.\nPakistan je proglašen jednim od najvećih svetskih tranzitnih koridora za opijate.\n- Opijatima se trguje kroz porozne granice sa Avganistanom i Iranom. Morske luke, aerodromi, poštanske usluge i neregistrovana obalna područja Pakistana dopuštaju distribuisanje nezakonitih droga na globalnom nivou. Procena Kancelarije UN za drogu i kriminal je ta da je Pakistan tranzitna država za 45 odsto opijata koji se proizvode u Avganistanu. Istraživanje ove kancelarije pokazalo je da Pakistan ima 6,7 miliona korisnika droga, navodi se u izveštaju Stejt departmenta - podseća sarajevski dnevnik.\nProcena američke vlade iz 2016. ukazuje na to da u toj zemlji ima oko 1.400 hektara maka u obradi.\nU izveštaju se ističe da je većina droge koja prolazi kroz Pakistan namenjena globalnom tržištu, a pakistanske snage su u mogućnosti da presretnu samo mali deo. U 2019. godini pakistanske agencije za sprovođenje zakona tvrde da su razbile 11 lanaca koji se bave trgovinom drogom. Za 10 meseci prošle godine zaplenjeno je približno šest tona morfijuma i heroina, kao I 7,9 tona opijuma.\nMinistar unutrašnjih poslova Kantona Sarajevo Ismir Jusko rekao je da skoro da ne postoji krivično delo koje migranti nisu počinili.\n- Svedoci smo da sa licima koja ilegalno ulaze u BiH, migrantima, dolaze brojni bezbednosni problemi. Nasilje, posedovanje oružja, krađe, narkotici, sve to dolazi s migrantima - kaže Jusko.\nVIDEO: Carina u kamionu pronašla migrante


Marton: Prestati sa kršenjem prava - Zrenjaninski\nZRENJANIN – Pokrajinski poslanik Lige socijaldemokrata Vojvodine (LSV) Aleksandar Marton ocenio je danas da usvajanje pokrajinske skupštinske odluke o polaganju prijemnog ispita na jezicima nacionalnih manjina nije “izmišljanje tople vode”.\nMarton je na konferenciji za novinare rekao da su takva rešenja postojala i pre 25 godina, kada je sistem zaštite prava nacionalnih zajednica u tadašnjoj državi bio na najvišem mogućem nivou i, kako je dodao, verovatno bio najbolji u Evropi.\n“Pravni osnov za donošenje ove skupštinske odluke sadržan je u Statutu Vojvodine, koji reguliše da se Pokrajina stara o ostvarivanju ljudskih i manjinskih prava. Takođe, položaj i prava građana pripadnika nacionalnih manjina – nacionalnih zajednica, uređen je Ustavom Srbije, Zakonom o zaštiti prava i sloboda nacionalnih manjina, kao i drugim zakonima i propisima, ali i konvencijama čiji je Srbija potpisnik, poput Evropske povelje o regionalnim ili manjinskim jezicima i Okvirne konvencije za zaštitu nacionalnih zajednica”, objasnio je vojvođanski poslanik LSV.\nMarton je upozorio da, pošto su u Vojvodini u službenoj upotrebi, pored srpskog, i mađarski, slovački, rusinski, rumunski i hrvatski jezik, svršeni srednjoškolci imaju pravo da na ovim jezicima polažu prijemne ispite. “Do sada se pokazalo da su ta prava bila kršena i ta praksa mora prestati”, naveo je on.\nPoslanik LSV je dodao i da se ta stranka već 25 godina zalaže za poštovanje širokog spektra ljudskih i manjinskih prava, te da odluka poslanika pokrajinske Skupštine predstavlja još jedan pozitivan iskorak u ovoj oblasti.\n“Jezik nacionalne zajednice, koji je u službenoj upotrebi, mora biti ravnopravan i u školi i na fakultetu i u gradskoj upravi i u policiji i na tabli na ulazu u naseljeno mesto. To nalažu Ustav i zakoni Srbije, Statut AP Vojvodine, ali i realnost multikulturne, višenacionalne Vojvodine”, poručio je Marton.\nPoslanik LSV u Skupštini Vojvodine je dodao i da bez zaštite ljudskih i manjinskih prava Srbija neće beležiti dobre rezultate i neće ostvariti napredak u bilo kojoj oblasti.\nTagoviAleksandar Marton Evropa Liga socijaldemokrata Vojvodine Portal "Zrenjaninski" Skupština Vojvodine Ustav Zrenjanin\nSPS hoće da razvija sport


Rojters o Vučićevoj izjavi- spremnost na kompromis\nŠiroke su ruke: 5 najvećih RASIPNIKA u horoskopu\nSeks posle 40-te: Pet stvari koje se uveliko menjaju\nPobuna u kompaniji najbogatijeg čoveka sveta: Ova tehnologija ne sme da padne u ruke vlade\nSlavna glumica poručila Hrvatima: „Izađite iz nacionalisticke prošlosti i vratite se u budućnost“\n„Pacoli sa 500.000 dolara hteo da kupi priznavanje Kosova“\nTramp u sekundi ostao bez milijarde dolara\nŠok iz UN: Britanija da vrati teritoriju na kojoj je britansko-američka strateška baza\nNa premijeru kao na plažu: Slavna glumica prekršila pravilo crvenog tepiha u Kanu (foto)\nKim Kardašijan objavila fotografiju sina Psalma, pa dobila žestoke kritike (foto)\nStravični snimci tragedije u Indiji, učenici skakali sa zgrade u plamenu, najmanje 19 žrtava (video)\nKina pravi voz koji će „leteti“ 600 kilometara na sat (video)\nKontroverzni teniser brutalno izvređao Rolan Garos, pa se povukao s turnira (video)\nAko vas ujede zmija, postoji strategija\nTanjug 9. avgusta 2018. 17:35\nBEOGRAD – Izjavu predsednika Srbije Aleksandra Vučića da se zalaže za razgraničenje sa Albancima, britanska agencija Rojters vidi kao nagoveštaj da je srpski predsednik spreman za kompromis u definisanju granice sa Kosovom kako bi se okončao sukob s Prištinom, što je ključan uslov da bi se Srbija pridružila EU.\nRojters navodi da mnogi u Beogradu, kako političari tako i analitičari, smatraju da bi podela, kojom se dozvoljava Srbiji da zadrži kontrolu nad severnim delom Kosova, u zamenu za Prešsevsku dolinu moglo biti prihvatljivo za obe strane.\nBritanska agencija podseća da većina Srba smatra Kosovo kolevkom svoje nacije i pravoslavne hrišćanske vere, kao i da je Beograd do sada odbijao da prizna nezavisnost svoje, kako navodi, „bivše južne pokrajine“.\nIstiče i da Beograd, uz pomoć Rusije, koju opisuje kao saveznika Beograda koji ima pravo veta u Savetu bezbednosti UN, blokira članstvo Kosova u UN i drugim organizacijama.\nPodsećajući da je 31. jula kosovski predsednik Hašim Tači odbacio predlog da Kosovo bude podeljeno po etničkim linijama, Rojters navodi da se većina kosovskih Srba, koji na severu predstavljaju većinu, protivi vlastima Prištine.\nIstiče i da je Vučić tokom posete Šidu nagovestio da bi razgraničenje, što, kako se navodi, mnogi u regionu razumeju kao „podelu“, bilo rešenje.\nAgencija, takođe, citira Vučićevu izjavu da je „potrebno dvoje za tango“.\nSkreće pažnju i na to da je Vučić rekao da je“imati teritoriju, za koju se ne zna ko je i kako tretira i šta kome pripada – uvek izvor potencijalnih sukoba“.\n„Da li će to dobiti podršku naroda ostaje da vidimo“, napominje agencija da je rekao Vučić aludirajući na, kako navodi, mišljenje javnosti u Srbiji i među kosovskim Srbima.\nPodseća da je u prošlosti Vučić rekao da će narod biti potreban kako bi se potvrdilo eventualno rešenje za Kosovo.\nRojters ističe i da Srbija želi širu autonomiju za srpske enklave na Kosovu, zaštićen status pravoslavnih manastira i finansijsku nadoknadu“za ono što, kako navodi, Srbija smatra svojom imovinom, uključujući industrijske i energetske objekte.\nNavodi i da je Vučić rekao da rešenje mora da bude „sveobuhvatno, ne jednostavno“, ali primećuje da nije obrazložio na šta misli, rekavši da neće da otkriva „pregovaračke karte“.\nAgencija navodi i da se „srpski nacionalisti i uticajna Srpska pravoslavna crkva“ čvrsto protive podeli Kosova“, jer smatra da bi taj potez značio napuštanje prava na polaganje cele teritorije na Kosovu, kao što je zapisano u ustavu Srbije.\nTri razloga zašto su evropski izbori važni za Srbiju (video)\nViše od godinu dana bez novih priznanja za Prištinu\n„Pacoli sa 500.000 dolara hteo da kupi priznavanje…\nVeliko pitanje na koje nije dat odgovor i na koje nisam ni sam u stanju da odgovorim posle trideset godina istraživanja ženske duše glasi: šta žena zapravo želi?\nSigmund Frojd, austrijski psihoanalitičar (1856-1939)\nMenjam nove lampe za stare.


saobraćaj - www.lobi-info.rs\nsaobraćaj - Page 2\nPolicija pojačava kontrole u saobraćaju narednih dana\nZamenik načelnika Uprave saobraćajne policije Boban Milinković izjavio je jutros da će policija pojačano kontrolisati učesnike u saobraćaju tokom predstojećeg „Bir festa“ u Beogradu.\nOlakšice za plaćanje računa za struju i gas od 1. juna dobiće socijalno ugroženi građani sa većim prihodima nego što\nZbog vanrednog stanja i zabrane kretanja ni neki građani nisu bili u mogućnosti da plate račune na vreme, pa je\nDeo Terazija, od raskrsnice sa Prizrenskom do Palate „Albanija“, kao i deo od Palate „Albanija“ do Ulice kralja Milana biće zatvoren za saobraćaj sutra od 11.00 do 13.00 časova.\nIako je mnogo puta bilo govora o tome, sugrađani ponovo upozoravaju na katastrofalno stanje na Pančevačkom mostu, a od nadležnih i dalje niko ne reaguje.\nPojedina prodajna mesta Bus Plusa rade od sutra\nPojedina prodajna mesta Bus Plusa od sutra ponovo počinju da rade, saopštio je Bus Plus. Tako se otvara prodajno mesto\nZbog radova svakodnevne gužve u Bulevaru despota Stefana\nZbog radova u Ulici Džordža Vašingtona, poslednjih dana stvaraju se velike gužve i kolone vozila u Bulevaru despota Stefana.\nRaskrsnica smrti na Ovčanskom putu PONOVO bez semafora\nObjavljeno 24. jula 2019. 24. jula 2019.\nRaskrsnica na uglu Ovčanskog puta i obilaznice nekoliko puta je bila mesto udesa u kojima su ljudi ginuli, a na raskrsnici ponovo ne rade semafori!\nBahatom parkiranju u Borči nema kraja, vozači parkiraju svuda\nVeć je postalo uobičajeno da vozači u Borči i drugim naseljima leve obale, parkiraju bukvalno gde im padne na pamet.\nVožnja suprotnim smerom na Zrenjaninskom putu (VIDEO)\nNa levoj obali mogli smo do sada videti razne ludorije učesnika u saobraćaju, ali možemo tvrditi da je pre samo par dana čistom srećom izbegnuta saobraćajna nesreća.\nZbog probijenog roka svakodnevne gužve na Pupinovom mostu\nKako saznajemo od naših sugrađana, svi koji se zapute preko Pupinovo mosta u pravcu ka Zemunu najverovatnije će upasti u saobraćajnu gužvu.\nZbog pokvarenog autobusa gužve na Pančevačkom mostu\nNa Pančevačkom mostu, u smeru ka Beogradu, nešto posle 10.00 časova stvorila se kilometarska kolona, zbog koje se saobraćaj odvija usporeno.\nMali maturanti blokirali Nemanjinu, izbegavajte ovu deonicu\nMali maturanti, nezadovoljni zbog jučerašnjeg skandala sa testom iz matematike, okupili su se ispred zgrade Ministarstva prosvete u Nemanjinoj ulici nešto posle 13.00 časova.\nI na Pupinovom mostu gužve postale svakodnevica\nKako su nam javili sugrađani, na Pupinovom mostu otegla se dugačka kolona vozila. Zanimljivo je da je ovo postala svakodnevna pojava.\nDa li će se vozilima naplaćivati ulazak u centar grada?\nObjavljeno 29. maja 2019. 29. maja 2019.\nUlazak automobilima u centar Beograda u budućnosti bi mogao da se – naplaćuje! Da se ova ideja ozbiljno razmatra dokazuje javna nabavka raspisana pre nekoliko dana, a koji ima za cilj izradu studije pod nazivom „Upravljanje saobraćajem u Beogradu kroz model tarifiranja pristupa centralnoj zoni“.\nPoštujte ograničenja! Radar nedaleko od Zrenjaninske petlje\nKako smo saznali, posle Zrenjaninske petlje, u smeru ka Padinskoj Skeli, nalaze se policijski radari, pa savetujemo da brzinu u vožnji prilagodite propisanim ograničenjima.\nKako saznajemo, na osnovu objava sugrađana, protekle noći je u Kotežu, na parkingu u ulici Franca Bevka, polupano prednje staklo\nKako saznajemo, na osnovu objava sugrađana iz Koteža, u noći između nedelje i ponedeljka nepoznata lica pokušala su da obiju\nU mnogim delovima prestonice postavljene su nove kamere i to uglavnom na najprometnijim saobraćajnicama. Radi se o kamerama kineske firme “Huavej” koje će omogućiti snimanje saobraćajnih prekršaja, ali i prepoznavanje registarskih tablica, pa čak i lica ljudi u automobilima.


Predstavljanje programa finansiranja Fonda za inovacionu delatnost – ICR\nPozivamo Vas da prisustvujete predstavljanju Programa ranog razvoja i Programa\nsufinansiranja inovacija u okviru Projetka podrške inovacijama u Srbiji,koji će se\nodržati u sredu 16. maja 2012. godine sa početkom u 11 časova u Opštem udruženju preduzetnika Zrenjanin, Slobodana Bursaća 20, Zrenjanin.\nFond za inovacionu delatnost predstaviće ovom prilikom Programe ranog razvoja i sufinansiranja inovacija (Mini and Matching Grants Program), kao osnovne programe finansiranja u okviru „Projekta podrške inovacijama u Srbiji“. Projekat podrške inovacijama u Srbiji se finansira kroz pretpristupne fondove Evropske unije (IPA) i sprovodi se u saradnji sa Svetskom bankom.\nProgram ranog razvoja, otvoren 5. decembra 2011. godine, finansira do 85% ukupnih troškova projekta inovativnih kompanija u iznosu do 80.000 evra za aktivnosti kao što su izrada prototipa, dokazivanje koncepta i priprema poslovnih planova.\nProgram sufinansiranja inovacija, otvoren 29. marta 2012. godine, finansira do 70 % ukupne vrednosti projekta u oblasti tehnološkog razvoja i komercijalizacije u ukupnom iznosu do 300.000 evra.\nAgenda događaja je u prilogu. Stojimo Vam na raspolaganju za sve dodatne informacije.\nMolimo Vas da potvrdite svoje učešće na sledeću mejl adresu:


Kolubarski sajam vina - vino.rs\nponedeljak, 28 mart 2016 11:19\nsajam vina, sajam, in vino veritas,\nManifestaciju organizuju studenti svih godina ovog fakulteta u okviru projektne nastave. Učešće je potvrdilo 17 vinara, ne samo iz Kolubarskog okruga, već i iz drugih krajeva Srbije. Njima je osim besplatnog izlagačkog mesta obezbeđena prodaja vina, kao i prostorija za Business to business sastanke, dok posetioce osim kupovine i degustacije očekuje i zanimljiv celodnevni program.\nSajam u podne otvara crkveni hor „Hadži Ruvim“ iz Valjeva, a predstaviće se i izlagači rukotvorina. Radionicu tkanja održaće primenjena umetnica Zagorka Stojanović sa studentkinjom Jovanom Jevtić, dok će događaj upotpuniti muzikom DJ Nemanja Nikić.\nCiljevi manifestacije su afirmacija, promocija i predstavljanje vinara čitavog kraja, ali je i održivost projekta svakako bitna, jer stvara mogućnost za buduću saradnju vinara i aktera u turističkoj delatnosti. Podršku su dali grad i TO Valjevo.


SVJETSKA BANKA: Potvrđena procjena rasta CG ekonomije\nSvjetska banka (SB) je u najnovijim globalnim prognozama potvrdila procjene rasta crnogorske ekonomije, za ovu, narednu i 2020. godinu.\nSB je u najnovijim junskim prognozama ostavila nepromijenju stopu rasta crnogorske ekonomije za ovu godinu od 2,8 odsto, koju je projektovala i u januarskom izvještaju.\nCrnogorski bruto domaći proizvod (BDP) bi, prema prognozama SB, u narednoj i 2020. godini trebalo da poraste 2,5 odsto, odnosno 2,1 odsto, koliko je prognozirano početkom godine.\nSB je u najnovijem izvještaju povisila prognozu rasta crnogorske ekonomije (BDP) za prošlu godinu sa 4,2 na 4,4 odsto.\nIz SB su saopštili da je rast u regiji Evrope i centralne Azije oslabio krajem prošle godine zbog slabijeg rasta izvoza i ublaženih podsticajnih mjera.\n"Kada su u pitanju uvoznici sirovina, faktori koji su podržavali njihov rast, poput snažnije potražnje iz eurozone i isplate strukturnih fondova u srednjoj Evropi, počeli su da slabe", navodi se u izvještaju.\nU SB upozoravaju na prevladavajuće rizike u smjeru još slabijeg rasta te regije.\n"Haotično zaoštravanje globalnih uslova finansiranja moglo bi da podstakne naglo pogoršanje spoljnih uslova finansiranja i dovede do zaokreta u aktuelnim kapitalnim tokovima i slabljenja ekonomskih aktivnosti", poručili su iz SB.\nSvjetski ekonomski rast takođe bi trebalo da uspori u naredne dvije godine nakon ravnomjernog rasta u prošloj i ovoj godini po stopi od 3,1 odsto.\n"U naredne dvije godine podrška trgovine rastu ekonomskih aktivnosti biće slabija zbog posustajanja oporavka kapitalne potrošnje", procjenjuju u SB-u.\nMeđu faktorima koji bi mogli nepovoljno uticati na rast u narednom periodu, iz SB su izdvojil moguće haotične reakcije na finansijskim tržištima, eskalaciju protekcionizma, pojačanu neizvjesnost u pogledu regulative i jačanje geopolitičkih napetosti.\nIz SB su saopštili da su neočekivano brzi rast kamatnih stopa širom svijeta i ponovno jačanje dolara doprinijeli tješnjim uslovima spoljnog finansiranja i sporijem prilivu kapitala na tržišta u nastajanju i u razvoju.\nIZVOR: Vebsajt RTCG, 07.06.2018.


Bafetova nova investicija u Njemačkoj | Ekonomist\nby Redakcija - 30/05/2017 0\nInvestitor Voren Bafet (Warren Buffett) kupio je tri odsto udjela u njemačkoj hemijskoj kompaniji Lankses (Lanxess), prenosi Blumberg.\nDionice je kupio od kompanije German Re, a vrijednost udjela iznosi oko 180 miliona eura.\nLankses je nekad bio dio Bajera (Bayer), a kompanija je objavila sjajne rezultate za prvi kvartal na krilima snažne prodaje inženjerske plastike i sintetičke gume.\nDionice Lanksesa su prije nekoliko nedjelja došle na najviši nivo u četiri godine, a iz kompanije su najavili nove strateške poteze nakon što su nedavno realizovali akvizicije u ukupnoj vrijednosti od 2,6 milijarde eura.\nOvo je druga investicija Bafetove kompanije Berkšir Hatavej (Berkshire Hathaway) u Njemačkoj ove godine, nakon što su kupili kompaniju Vilhelm Šulc (Wilhelm Schulz GmbH) koja se bavi proizvodnjom komponenata za cijevi.\nOznake Buffet Investicija u Njemačkoj


SAD pooštrava sankcije Iranu i pojašnjava stav o vojnoj opciji | Iranski nuklearni sporazum News | Al Jazeera\nAmeričko Ministarstvo finansija saopćilo je da uvodi nove sankcije i aviokompaniji Mahan Air (EPA)\nWashington je najavio da uvodi nove sankcije Iranu, rekavši u isto vrijeme da vojna akcija protiv Teherana treba biti posljednja opcija.\nAmeričko Ministarstvo finansija saopćilo je u utorak da uvodi nove sankcije Iranu, protiv najveće brodarske kompanije te zemlje, koju optužuje za krijumčarenje smrtonosne pomoći iz Irana u Jemen, te privatne aviokompanije Mahan Air.\nMinistarstvo je, također, uvelo sankcije trima prodajnim agentima Mahan Aira, čija su sjedišta u Ujedinjenim Arapskim Emiratima i Hong Kongu, zbog uloge koju ta aviokompanija ima u širenju oružja za masovno uništenje.\nMinistarstvo finansija SAD-a ističe u saopćenju da je State Department uveo sankcije Mahan Airu u utorak, u skladu s uredbom koja cilja osumnjičene za širenje oružja za masovno uništenje i njihove podržavaoce.\nOstaje maksimalni pritisak na Teheran\nAmerički državni sekretar Mike Pompeo saopćio je da je Mahan Air obuhvaćen sankcijama zbog transporta iranskog oružja u Jemen.\nDodao je da sankcije koje je Washington nametnuo Iranu nisu usmjerene protiv iranskog naroda nego protiv režima sve dok se on ne obaveže da će se ponašati kao “predstavnik normalne zemlje”.\nOsvrćući se na uvođenje dodatnih sankcija, Pompeo je kazao da će njegova zemlja i dalje vršiti maksimalni pritisak na Iran.\nVezano za razmjenu zarobljenika s Iranom, američki državni sekretar izjavio je da njegova administracija ulaže sve napore kako bi američke državljane dovela u njihovu zemlju, napomenuvši da u Iranu još ima američkih zatvorenika.\nGlasnogovornica State Departmenta Morgan Ortagos saopćila je da se politika maksimalnog pritiska Washingtona na Teheran nastavlja uprkos razmjeni zatvorenika.\nZa Al Jazeeru je izjavila da takvi potezi imaju za cilj potaći Iran da se ponaša kao normalna država.\nIran je prije nekoliko dana pustio na slobodu Amerikanca kineskog porijekla u zamjenu za to da Sjedinjene Američke Države puste na slobodu iranskog naučnika koji je bio u pritvoru više od 14 mjeseci.\nGeneral: Vojna opcija je posljednja\nGeneral Mark Miley, načelnik Generalštaba Oružanih snaga SAD-a, izjavio je da upotreba vojne sile protiv Irana treba biti posljednji izbor Washingtona, a ne prvi.\nU izjavama u utorak dodao je da je pokazivanje suzdržanosti zasad primjeren odgovor Iranu.\nPrije nekoliko mjeseci, nakon što su iranske snage oborile američku bespilotnu letjelicu, izgledalo je da su Iran i Sjedinjene Američke Države na ivici vojnog sukoba.\nAmerički predsjednik Donald Trump izjavio je da je u posljednjem trenutku odustao od vojnog napada na Iran, kao odgovor na iransko obaranje američke bespilotne letjelice i napade na tankere i teretne brodove.\nIran je optužen da je umiješan u te incidente uprkos snažnom demantiranju te zemlje.\nU Teheranu je iranski predsjednik Hassan Rouhani rekao da će njegova zemlja upotrijebiti sva sredstva, uključujući pregovore i dijalog, kako bi se suprotstavila američkim sankcijama.\nHapšenje istraživača Soleimanija\nRouhani je tokom sedmičnog sastanka kabineta u srijedu dodao da je Teheran u stanju spriječiti američke zavjere.\nS druge strane, Iran je upozorio svoje državljane, posebno elitu i naučnike, da ne putuju u SAD kako bi učestvovali na naučnim konferencijama.\nU izjavi iranskog Ministarstva vanjskih poslova piše da američke vlasti koriste prazne političke i sigurnosne izgovore za zadržavanje Iranaca na duži period u nehumanim uvjetima.\nU izjavi se navodi i slučaj iranskog istraživača Massouda Soleimanija, koji je zadržan po dolasku na aerodrom u Chicagu.\nMassoud je bio zatvoren 14 mjeseci pod optužbom za kršenje sankcija, a oslobođen je prije nekoliko dana u razmjeni zatvorenika.\nŠef iranske diplomatije Mohammad Javad Zarif reagirao porukom da je u pitanju – očajnička laž.\nMediji: Iran i dalje prodaje naftu uprkos sankcijama SAD-a\nIranski potpredsjednik Eshaq Jahangiri kaže da ‘maksimalni pritisak’ Washingtona na Teheran nije uspio.\nIran navodi da, prema članu 36 sporazuma, ima mogućnost smanjiti obaveze jer ga se druge potpisnice ne pridržavaju.


Dr Marija Pavlović - FDB - Katedra za produkciju\nDr Marija Pavlović\nMarija Pavlović je rođena u Beogradu, gde je završila osnovnu i srednju školu, a potom i Višu školu likovnih i primenjenih umetnosti. Na Odeljenju za istoriju umetnosti Filozofskog fakulteta Univerziteta u Beogradu diplomirala je u roku 2003. godine, nakon čega pohađa magistarske studije. Doktorske studije Istorije umetnosti na Katedri za istoriju arhitekture upisala je 2010. godine i završila 2017. uspešno odbranivši tezu. Tokom studija, angažovana kao student – saradnik u nastavi.\nStalni je član redakcija kulturne mreže Projekta Rastko, gde je kao izvršni urednik učestvovala 2004. godine u realizaciji dugometražnog dokumentarnog filma Život Koste Hakmana, u koprodukciji Obrazovno naučnog programa RTS-a i Projekta Rastko.\nRadeći u Muzeju sporta od 2005. do 2010. godine, realizovala je brojne autorske izložbe u zemlji i inostranstvu (London, Pariz, Trst, Prag, Bilerbek, Kosovska Mitrovica, Novi Sad, Beograd, Bor, Subotica, Niš i dr).\nKreativni je direktor projekta predstavljanja Srbije u Srpskoj olimpijskoj kući i Paviljonu Srbija u Londonu za vreme Olimpijskih igara 2012. Koordinator projekta Olimpijski sat, u okviru kojeg je na platou na Terazijama, postavljen Olimpijski sat, koji odbrojava vreme do početka narednih Igara. Saradnik u izradi Olimpijske revije i autor članaka o istoriji olimpijskih igara, 2011 – 2012.\nKao Direktorka marketinga u Pozorištu Boško Buha od 2014. do 2016. godine učestvovala u marketinškim, produkcionim i organizacionim poslovima i promociji pozorišne umetnosti.\nGlavni programski koordinator projekta Noć muzeja, koji ima nacionalni karakter, a deo je Evropske Noći muzeja. Koautor je nekoliko izložbi, koje su dale doprinos u promociji istorije umetnosti i kulturne baštine.\nPublikovala je naučne radove iz istorije nacionalne umetnosti, učestvovala na domaćim i međunarodnim naučnim konferencijama, rukovodila grupama stručne studentske prakse i učestvovala na nekoliko regionalnih projekata.\n„Arhitektura beogradskih sportskih objekata (1918 – 1941)“, ZLUMS 46, Novi Sad, 2018, str. 171 – 185.\n„Čuvanje sportskog nasleđa kao važan segment očuvanja kulturnog nasleđa“, Muzeologija 55, Zagreb, 2018.\n„Izgradnja i uređenje Trkališta: od prvih galopskih trka 1863. do prvih fudbalskih igrališta u Beogradu početkom 20. veka“, Arhitektura i urbanizam 45, Beograd, 2017, str. 7 – 14.\n„Uloga, oblikovanje i preobražaj sportskih objekata u Beogradu u XIX i XX veku u odnosu na potrebe grada“, Kultura 154, Beograd, 2017, str. 190 – 214.\n,,Razvoj Olimpijskog muzeja posmatran kroz prizmu proslave stogodišnjice olimpizma u Srbiji'', Kultura 144, Beograd, 2014, str. 154 – 171.\n,,Vizuelna kultura Sokola“, Novopazarski zbornik 31, Novi Pazar, 2008, str. 129 – 155.


Niš se ponovo zadužuje - JuGmedia\nGrad već ima kreditne obaveze od oko dve milijarde dinara, što je petina ovogodišnjeg budžeta.\nNIŠ – Zbog nemogućnosti izvršenja finansijskih obaveza prema korisnicima budžeta, a nakon što mu je Republika obustavila redovni budžetski transfer za januar, grad Niš je prinuđen da se ovog meseca kreditno zaduži za još 300 miliona dinara za „tekuću likvidnost“, saopštili su predstavnici grada Niša.\nInače, grad već ima kreditne obaveze od oko dve milijarde dinara, što je petina ovogodišnjeg budžeta.\nKako je objasnio zamenik gradonačelnika Ljubivoje Slavković, ovaj kredit za tekuću likvidnost, koji se vraća iste godine, poslužiće „kao podrška budžetu u naredna 3 do 4 meseca“ i biće i podignut i realizovan već u februaru.\n“On će poslužiti za mnoge dospele obaveze grada prema korisnicima budžeta, a i za obaveze prema javnim preduzećima koje će dospeti u međuvremenu. Priliv novca u budžet nedovoljan je da isprati naše obaveze po naplati u skladu sa Registrom izmirenja novčanih obaveza (RINO sistemom), koji od 1. januara ove godine nalaže lokalnim samoupravama da i svoje obaveze prema školama i javnim preduzećima izmiruje u roku od 45 dana. Svake godine u prva tri meseca prilivi su problematični, a RINO sistem i u tom periodu mora da se poštuje” kazao je novinarima Slavković.\nRepublika je privremeno uskratila redovan transfer novca za januar ove godine zbog blokade računa u osnovnim školama, nastale usled neizmirenja dela obaveza Grada Niša prema njima.\nSlavković je kazao da su škole bile blokirane zbog naplate iznosa od 25 miliona dinara za jubilarne nagrade nastavnika, a da je“ siguran“ da Grad redovno izmiruje obaveze vezane za tekuće troškove i komunalne račune.\nOn je dodao da grad izmiruje i obaveze po jubilarnim nagradama, te da očekuje da će mesečni transfer iz Republike, koji iznosi oko60 miliona dinara, stići za nekoliko dana.\nLažnim evrima kupovali „Samsung galaxi S4“.


Vreme - London–Pariz: Partnerstvo bez presedana\nVREME 1035, 4. novembar 2010. / MERIDIJANI\nPartnerstvo bez presedana\nBritanija i Francuska stupile su u odbrambeno partnerstvo i dogovorile se da udruže svoje snage, opremu, naoružanje i istraživačke naučne nuklearne centre. Ugovor o savezništvu, koji su u Londonu potpisali francuski predsednik Nikola Sarkozi i britanski premijer Dejvid Kameron, predstavlja vojnu saradnju između dve zemlje bez presedana. U vekovnoj istoriji odnosa vojnog rivalstva, ove dve zemlje, NATO članice, najveći zapadnoevropski potrošači u domenu bezbednosti i jedine dve nuklearne evropske sile, u nedavnoj istoriji imale su veoma oštra razmimoilaženja po pitanju rata u Iraku.\nNovo partnerstvo je podstaknuto željom da se poboljšaju vojni kapaciteti obe zemlje i, istovremeno, da se smanji potrošnja u domenu bezbednosti koja je pravila velike "rupe" u budžetu. Francuska i Britanija su se složile da oforme vojni kontingent sa vazduhoplovnom i mornaričkom podrškom, koji bi po potrebi učestvovao u akcijama NATO-a, EU, UN-a ili u nekim bilateralnim operacijama. Prema rečima britanskog ministra odbrane Lajama Foksa, vojni kontingent podrazumeva zajedničke snage u "sve tri službe" zarad razvijanja zajedničke prakse, bolje interne operativnosti i bolje vojne opremljenosti. "To savršeno ima smisla u svetu u kom su resursi povezani. Naši interesi su zajednički u većoj meri, ali ne znači da su uvek isti." Kameronova vlada je pre dve nedelje najavila smanjivanje za osam odsto vojno-odbrambenog budžeta vrednog 37 milijardi funti (59 milijardi dolara).\nFrancuski nosač aviona "Šarl de Gol" i britanski koji se upravo gradi, prema zvaničnim izvorima, biće kompatibilni tako da avioni jedne zemlje mogu da polete sa nosača druge zemlje. Krajnji cilj je jedan nosač aviona na moru u svakom trenutku. Osim toga, Francuska i Engleska su dogovorile saradnju na nivou istraživačkih centrala za razvoj projektila i centara za simulaciju. Partnerstvo podrazumeva i zajedničko razvijanje tehnologije sledeće generacije nuklearnih podmornica, projektila, antiminskog sistema, vojne satelitske komunikacije i druge oblike saradnje.\n"Meridijane" priredila: Biljana Vasić


Period izolacije u Francuskoj skraćen sa 10 na sedam dana - 02.01.2022, Sputnik Srbija\nU Francuskoj će obavezan period izolacije za osobe zaražene korona virusom, koje su u potpunosti vakcinisane, biti skraćen sa 10 dana na sedam dana, saopštio... 02.01.2022, Sputnik Srbija\nKako prenosi Rojters, francuske vlasti prate druge zemlje, koje su ranije ove nedelje skratile obavezan period izolacije, poput Sjedinjenih Američkih Država."Izolacija bi mogla da bude ukinuta i posle pet dana u slučaju negativnog testa. Oni koji nisu vakcinisani moraće da se samoizoluju na 10 dana, uz mogućnost da izađu iz izolacije posle sedam dana pod istim uslovima", rekao je ministar Veran za francuski "Žurnal di Dimanš."Takođe je rekao da je novi soj omikron korone previše zarazan, da bi se zaustavilo njegovo širenje, osim ako se ponovo ne uvede strogi karantin."Ostaćemo na oprezu do kraja januara", rekao je Veran i dodao da bi trenutni rast epidemije uzrokovan omikronom mogao da bude poslednji, preneo je Tanjug.\nU Francuskoj će obavezan period izolacije za osobe zaražene korona virusom, koje su u potpunosti vakcinisane, biti skraćen sa 10 dana na sedam dana, saopštio je danas ministar zdravlja Olivije Veran.\nKako prenosi Rojters, francuske vlasti prate druge zemlje, koje su ranije ove nedelje skratile obavezan period izolacije, poput Sjedinjenih Američkih Država.\n"Izolacija bi mogla da bude ukinuta i posle pet dana u slučaju negativnog testa. Oni koji nisu vakcinisani moraće da se samoizoluju na 10 dana, uz mogućnost da izađu iz izolacije posle sedam dana pod istim uslovima", rekao je ministar Veran za francuski "Žurnal di Dimanš."\nTakođe je rekao da je novi soj omikron korone previše zarazan, da bi se zaustavilo njegovo širenje, osim ako se ponovo ne uvede strogi karantin.\n"Ostaćemo na oprezu do kraja januara", rekao je Veran i dodao da bi trenutni rast epidemije uzrokovan omikronom mogao da bude poslednji, preneo je Tanjug.


Ministar Dušan Vujović za "Blic": Predlog novog aranžmana sa MMF-om očekujem u junu\nInicijalni pokazatelji na početku godine su dobri i iznad plana. Kada budemo znali podatke za prvih šest meseci, moći ćemo da govorimo konkretnije o prostoru za povećanje plata i penzija, što bi koincidiralo s finalizacijom novog aranžmana sa MMF, kaže u intervjuu za "Blic" Dušan Vujović, ministar finansija.\nOn ističe da su ove godine za 60 milijardi dinara već povećana izdavanja iz budžeta za penzije i plate u javnom sektoru.\n- Na taj način smo iskoristili prostor dat Zakonom o budžetskom sistemu koji dozvoljava da plate budu na nivou od osam odsto, a penzije od oko 11 odsto očekivanog BDP-a. Da bi se omogućilo kontinuirano i dalje povećavanje plata i penzija u skladu sa ovim pravilima, potrebno je da imamo jasne pokazatelj da se ostvareni BDP kreće brže od onoga što smo projektovali. Inicijalni pokazatelji su do sada iznad očekivanja.\nPOVEĆANJE PLATA I PENZIJA Evo ko će sve i koliko tačno dobiti povišicu\nUskoro idete u Vašington na zasedanje MMF-a. Šta očekujete?\n- Da, idem na zasedanje Svetske banke i Međunarodnog monetarnog fonda gde će se razmatrati sva tekuća pitanja razvojne agende na međunarodnom nivou. Kao i prethodnih godina, najveći deo aktivnosti se odvija u bilateralnim sastancima i konferencijama koje prate prolećno zasedanje. Naša delegacija planira čitav niz sastanaka pre formalnog početka 20. aprila i očekujemo da ćemo imati jasno definisane konture buduće saradnje sa MMF-om, ali i razradu novih projekata sa Svetskom bankom i pripremu odobrenih projekata koji su spremni za implementaciju.\nKada možemo da očekujemo nov aranžman, kakav, šta će on značiti?\n- Na sastancima će se razmatrati čitav niz prioriteta koje ćemo analizirati i videti gde je potrebno da usmerimo pažnju u budućoj saradnji. Očekujem da će predlog novog aranžmana najverovatnije biti poznat polovinom maja ili u junu. Kao što sam već pominjao ranije, gotovo je izvesno da će novi aranžman biti u formi instrumenta za koordinaciju ekonomskih politika i reformi koji ne sadrži finansijsku komponentu. Polje saradnje ostaje isto, a to je održavanje već postignute makroekonomske i fiskalne stabilnosti, kao i dalja podrška reformama.\nSledeće nedelje putujete u Kinu, gde ćete biti uvodničar konferencije, jednog od najznačajnijih događaja tog tipa na svetu. Šta možete da nam kažete o tome?\n- Do sada je već održano nekoliko konferencija na temu ulaganja u infrastrukturu koja povezuje svet. Ja na sve to gledam iz šireg aspekta u kontekstu dugoročnih projekcija do 2050. godine prema kojima će se tokovi robe i ljudi bitno promeniti u narednih 35 do 50 godina. U skladu sa tim moraju da se promene i pravci infrastrukture. Današnja infrastruktura nastala je u kolonijalno vreme i povezivala je periferiju sa centrima u Evropi i Americi. Taj koncept je prevaziđen. Novi tokovi ljudi i robe traže drugačije raspoređenu i efikasniju infrastrukturu koja će omogućiti dalji razvoj i povezivanje. Konferencija koja će biti održana u Pekingu okuplja vodeće ministre i guvernere centralnih banaka iz Evrope i sveta, političare, ali i istaknute kolege iz međunarodnih finansijskih institucija koji se bave pitanjima razvoja infrastrukture u kontekstu inicijative "jedan pojas, jedan put". Cilj je da se sagledaju efekti do sada ugovorenih projekata i definišu prioriteti za budućnost.\nKakvu korist Srbija može da ima od toga?\n- Srbija se među prvima priključila ovoj inicijativi i definisala ambiciozni skup projekata čijim završetkom će se omogućiti da ljudi i robe iz bilo kog dela naše zemlje stignu do bilo koje tačke u Evropi u toku jednog dana. Time se uvažava suština podržavanja ekonomskog rasta koja, bez obzira na brojne tehnološke izazove, predstavlja trajno podizanje produktivnosti, u čemu ključnu ulogu igra mobilnost ljudi, robe i stvaranje uslova za nove privatne investicije.\nKineski ambasador: Srbija je "čelični prijatelj" Kine, moguća još jedan avio linija\nKina strateški partner\nSrbija je najvažniji strateški partner Kine na Balkanu. Da li postoji mogućnost da se dogovori neka nova velika investicija?\n- Srbija je od samog početka aktivno uključena u inicijativu "jedan pojas, jedan put", a veliki deo posla na koncipiranju i projektovanju ključnih infrastrukturnih projekata smo već uradili.\nSrbija se geografski nalazi na strateškom mestu kopnenih i morskih veza (preko ključnih luka u Grčkoj) od Kine prema Evropi, i to odgovara obema stranama. Naš cilj je ubrzavanje realizacije postojećih projekata, što će omogućiti povezivanje teritorija, ubrzavanje transporta, smanjenje troškova i vremena i ne isključuje mogućnost sagledavanja dopunskih projekata.


Čak 12 premijera u međunarodnom programu Beldoksa\nTanjug 30. jula 2020. 10:33\nBEOGRAD – Jedna svetska, jedna međunarodna, čak devet regionalnih i jedna srpska premijera čine ekskluzivitet međunarodnog takmičarskog programa 13. Beldocs festivala koji će biti održan u Beogradu od 3. do 10. septembra, najavili su organizatori.\nSvetsku premijeru na Beldocsu imaće italijanski film „Marana“ Đovanija Beninija koji slika dva naizgled suprotna sveta.\nU jednom, u italijanskim brdima, Mirko i Maks se susreću u šumi i lutaju po napu?tenim mestima, pokušavajući da zamisle moguću budućnost, dok Đorđa i Lorenco žive kroz prigušene trenutke intimnosti.\nU drugom planu, prati se svakodnevni život zajednice tinejdžera sa ASD-om, koji uspevaju da žive u ravnoteži između stvarnog i fantastičnog, fizičkog i metafizičkog, straha i zadovoljstva izgubljenosti.\nMeđunarodnu premijeru na Beldocsu imaće francusko „Zlatno doba“ Žan-Baptista Alazara, jedinstvena priča o četrdesetogodišnjem Titu, koji živi među ovcama, bez vode ili struje, na pola puta između zemlje i neba.\nAmerički „Pahoki“ Ivet Lukas i Patrika Bresnana je portret ruralnog gradića u Everglejdsu, na Floridi, po kojem je i naslovljen dokumentarac.\nAutori istražuju društvene rituale zajednice i načine na koje se prikazuju rod i identitet, pružajući moćan prikaz zaboravljene Amerike, odsutne iz trenutnog političkog diskursa.\nFrancuski film „Običan pejzaž“ u režiji Damjana Monijea, producenta prošlogodišnjeg pobednika Beldocsa u međunarodnoj konkurenciji sa filmom „A Lua Platz“, je analiza života u centralnoj Bretanji, gde su nekadašnja sela i polja zamenjema proizvodnim hangarima, a bivši poljoprivrednici i stočari već su penzioneri.\nAlžirsko-francusko-katarski film „Ulica Sahira 143“ Hasena Ferhanija je portret nezavisne Žene Malike u pustošima alžirske sahare, koja drži jednostavnu prodavnicu, ispred koje stoje samo jedna stolica i mali sto, iza kojeg ona posmatra raznolikost sveta koji je okružuje.\nAmeričko-meksićko-haićanska koprodukcija „U potrazi za životom“ u režiji Sema Elisona je lirski portret dvojice migranata sa Haitija koji se zatiču na američko-meksičkoj granici, bez ikakvog načina da nastave put i bez ikoga na koga bi mogli da se oslone, sem jedan na drugog.\nSkulptor:Želim da spomenik Stefanu Nemanji bude simbol BG\nTrebinje:“Zlatni platan“ Ani Sofrenović i Voji Brajoviću\nTiodorović:Kultura bi mogla da pomogne da izdržimo epidemiju


Dobojski Info - Sloga oslabljena u Zvorniku: Četvorica van stroja\nSloga oslabljena u Zvorniku: Četvorica van stroja\npetak, 04 april 2014 21:49\nFK Sloga Doboj, Doboj, Vedran Sofić,\nFudbaleri Sloge gostuju u Zvorniku kod lidera na tabeli i to u okrnjenom sastavu.\n- Iako idemo vodećoj ekipi u goste ne nosimo belu zastavu. Pokušaćemo da organizujemo čvstu odbranu i zaustavimo napadače Drine koji su do sada pokazali dobru efikasnost. U ovaj susret ući ćemo oslabljeni neigranjem četvorice fudbalera i to Milenkovića, Ristića, Jankovića i Kršića što stavlja još veće obaveze pred fudbalere koji istrče na teren. Verujem da nećemo razočarati naše navijače bez obzira što je Drina uvek neugodan protivnik za naš tim, kaže Vedran Sofić, strateg Sloge.\nViše iz ove kategorije « RTRS će prenositi kvalifikacije za EP 2016. i SP 2018. Dobojlija Nedžad Aljić, fudbalski menadžer: Lovac na talente »


Pet srpskih sela i dalje bez struje\nIzvor: Politika, Beta, 02.Apr.2009, 23:37\nSrbi iz Kosovskog Pomoravlja i Osojanske doline ne pristaju na sklapanje ugovora sa KEK-om. – Žitelji sela u okolini Vitine i Vučitrna spremni da plaćaju struju\nViše hiljada Srba Kosovskog Pomoravlja u opštinama Vitina i Gnjilane, kao i žitelji Prilužja, Plemetine, Graca i Babinog Mosta dobili su struju posle gotovo mesec dana. Bez električne energije je, međutim, i dalje oko 900 Srba u Osojanskoj dolini, u selima Tučepi, Osojane, Šaljinovice, Koša i Suvi Lukavac. >> Pročitaj celu vest na sajtu Politika << U tri sela u okolini Vitine, u kojima živi oko 900 ljudi, struja je stigla posle razgovora sa predstavnicima Kosovske elektroenergetske korporacije. Kako je za Betu rekao Zoran Krčmarević, koordinator Kancelarije Ministarstva za Kosovo i Metohiji u opštini Vitina, predstavnici Srba iz te opštine pre tri dana su se dogovorili sa predstavnicima KEK-a o plaćanju struje. I Srbi iz opštine Vučitrn žele da plaćaju struju. Oni su, kako za „Politiku” kaže Goran Arsić, načelnik Kosovskog okruga, poslali dopis KEK-u i Ministarstvu za KiM u kojem zahtevaju da plaćaju struju.\n– Mi smo postavili svoje uslove, a to je da očitavamo brojila, da predstavnici Kancelarije za manjinske zajednice održavaju niskonaponsku mrežu, ali i da se plaćanje isključivo obavlja preko kancelarije u kojoj su zaposleni i Srbi. Očekujemo da ove, naše uslove prihvate u KEK-u, jer u suprotnom, neće biti ništa od dogovora – kaže Arsić.\nZa razliku od njih, Srbi iz Kosovskog Pomoravlja i Osojanske doline, koji su takođe dobili struju, još nisu postigli konačan dogovor sa KEK-om o tome kako će ubuduće izmirivati račune i kako će platiti dug iz proteklih deset godina.\nKEK i dalje insistira da Srbi potpišu ugovore sa njima i da plaćaju mesečni paušal od 25 do 30 evra kao i da u određenom roku izmire zaostali dug. Dragan Nikolić, načelnik Kosovsko-pomoravskog okruga, kaže da Srbi ne pristaju na potpisivanje ugovora, jer traže da se u Pomoravlju uvede drugi, srpski provajder i da se na ulazu u selo postavi brojilo za očitavanje utrošene energije. On veruje da će Beograd ovaj problem trajno rešiti u dogovoru sa međunarodnom zajednicom.\nOvakav stav zastupaju i stanovnici Osojanske doline. Dragoljub Repanović, predsednik opštine Istok, kategoričan je da Srbi neće plaćati struju i da neće potpisivati kolektivne ugovore. On očekuje da Beograd nađe rešenje za njihove probleme.\nUkoliko u roku od deset dana ne pristanu da plaćaju struju, žitelji Prilužja ponovo će ostati u mraku. Kako kaže Saša Andrić, predsednik Mesnog odbora Prilužje, predstavnici KEK-a su im najavili ponovno ukidanje struje ukoliko ne bude postignut dogovor.\nOdgovarajući na naše pitanje zašto nema jedinstvenog stava kada su u pitanju uslovi KEK-a Zvonimir Stević, državni sekretar za KiM, kaže da se taj problem ne može rešiti preko noći.\n„Beograd traži da se obezbedi srpski provajder koji će raditi u srpskim sredinama. Drugi način trajnog rešenja ovog problema je da se na trafostanicama na ulazu u sela postave brojila, a utrošenu energiju bi Ministarstvo za energetiku i Vlada Republike Srbije na neki način kompenzovali prema Unmiku, odnosno Euleksu”, kaže Stević.\nB. R. - J. C.


BAČKA TOPOLA – “KRIVAJA” DIGITALIZOVALA FARMU – BT Public News\nPredsednica vlade Ana Brnabić otvorila je danas prvu digitalnu farmu u Srbiji i regionu, u Krivaji kod Bačke Topole, koja će poljoprivrednicima omogućiti da besplatno i “iz prve ruke” nauče kako da smanje rizike u proizvodnji, troše manje vode i đubriva i ulože manje sredstava, a dobiju veće prinose.\nU tom smislu, navela je da se što pre mora izgraditi zgrada Insituta “BioSens”, koji će biti evropski centar naučne izvrsnosti.\nZato je vlada donela zaključak da osnuje radnu grupu, na čijem je čelu ministar poljoprivrede koja će na tome raditi sa “Biosensom”, dodala je premijerka.\nDigitalnu farmu je osmislio Institut “BioSens”iz Novog Sada, u saradnji sa poljoprivrednim proizvođačem “Krivaja”, u okviru projekta ANTARES, koji zajednički finansiraju EU i Vlada Republike Srbije.\nTakođe, moći će da se informišu i o primeni dronova koji mapiraju teren, prate rast kultura, otkrivaju bolesti useva, jer kada se usevi posmatraju iz vazduha, vide se delovi parcele koji lošije napreduju, pa se mogu sprovesti lokalne mere.\nFarma ima fizički deo – savremenu opremu, alate i mehanizaciju, ali i virtuelni, koji je, platforma AgroSens za praćenje useva koju poljoprivrednici koriste od oktobra.\nPrevious Previous post: BAČKA TOPOLA- MINISTAR ŠARČEVIĆ ,NAJAVIO ULAGANJA U ŠKOLE\nNext Next post: BAČKA TOPOLA- UZBUNA, RAMPA ZA INOSTRANSTVO I DALJE OTVORENA